
BAŽNYČIOS LIETUVIŠKUMO KLAUSIMU. 


Katalikų bažnyčia daugelyje vietų Vilniaus krašte buvo 
svetimos dvasiškijos panaudota lietuvių tautiškumo slopini- 
mui. Tuo būdu praeityje kaikur padaryta mūsų tautai nema- 
ža žalos — vienur sulaikyta tautinis atbudimas, kitur ir visai 
užmigdyta lietuviškoji dvasia, 

Siandie mūsų krašto bažnyčiose taip pat nepakankamai 
atsižvelgiama į lietuvių tautinį atgimimą ir dažnai daroma 
mums skriaudų, kurios sukelia lietuvio širdyje namaža kartumo 
ir verčia ieškoti priemonių tam blogumui pašalinti. 

Kairėn kryptelėję pusmasoniai lengvai bažnyčios lietuviš- 
kumo klausimą sprendžia. Jų nuomone, už visas blogybes 
kalti lietuviai kunigai. Jeigu, anot jų, mūsų kunigai būtų veik- 
lesni ir drąsesni, tai visa pataisytų. Mūsų kairieji žino, kad, 
taip tvirtindami, prasilenkia su tiesa, bet jiems tiesa ir nerū- 
pi, jiems norisi pameškerioti šalininkų, o prie kreivų meške- 
rių jie pripratę. | 

Tur būt, ir akyliausias kunigų priešas nerastų Vilniaus 
krašte nuveikto ar dirbamo lietuviško darbo, kuriame lietuvis 
kunigas nedalyvautų ar kurio jis neparemtų. Kairieji patys 
savo spaudoje ne kartą iš pavydo rašė, kad septynių svar- 
biausių Vilniaus lietuvių draugijų priešaky stovi kunigai. O juk 
beveik visas lietuviškas veikimas mūsų krašte ir yra tų drau- 
gijų vedamas. Už tai mūsų kunigai raudonų juostų tikrai ne- 
gaus, o nemalonumų ir sunkumų jau ne vienas yra susilau- 
kęs. Akyvaizdoje tų faktų tik bloga valia galima tvirtinti, kad 
lietuviams kunigams trūksta lietuviško veiklumo `ar drąsos. 

Jeigu mūsų kunigams nepavyksta' visiškai apginti lietuvių 
teisių mūsų krašto bažnyčiose, tai tik todėl, kad toje kovoje 


6 - a ŠAUNIMO IrkaudaS“. V k 67Nr 


—————————————————— 


būna per mažai pasauliečių šviesuomenės remiami, Be to, 
daugelyje lietuviškų ar mišrių parapijų kunigai nelietuviai. Čia 
lietuvių teises bažnyčioje galėtų ginti tik pasauliečiai. 

Mūsų krašto bažnyčios nesuvaidino lietuviško tautinio 
auklėjimo mokyklų vaidmens ne tik todėl, kad visuomet buvo 
priešinga mūsų tautiniems siekimams dvasiškoji vyriausybė, 
bet ir todėl, kad vyresnės kartos lietuvių šviesuomenė buvo 
rusiško socializmo perpusta ir su bažnyčia jokių ryšių nepa- 
laikė arba net su ja kovojo. Mūsų bažnyčiose buvo palikusi 
tik neapšviesta lietuviška liaudis ir su ja lenkų šviesuomenė, 
kuri ir nulėmė daugelio bažnyčių lenkiškąjį pobūdį. Jeigu lie- 
„ tuviškoji šviesuomenė būtų bažnyčių neapleidusi, tikrai būtum 
jose apgyne mūsų kaibos teises ir mūsų krašto bažnyčios 
būtų virtusios lietuviškos kultūros židiniais. 

Tas skaudus praeities patyrimas pakankamai mus pamo- 
kė, kad šviesuomenei nevalia bažnyčias apleisti. Kiekviena 
kova reikalauja vadovybės ne tik iš tolimo štabo, bet čia pat 
kovos lauke esančių vadų. Kova už lietuvių kalbos teises baž- 
nyčioj reikalauja mūsų šviesuomenės vadovybės pačioj bažny- 
čioj. Popieriniai protestai bei nurodymai iš centrų pageidau- 
jamų vaisių neduos. Kol bažnyčiose nebus lietuvių švie- 
suomenės, tol jose lietuvių kalbos teisės nebus pakankamai 
apsaugotos. 

Laikas ir mums suprasti, ką kitos tautos jau seniai su- 
prato, kad bažnyčia yra netik Dievo namai, bet ir Tautos 
šventovė, todėl kiekvienas tautietis privalo joje būti. 

Titnagas. 

JONAS ČEKAUSKAS, 


LIETUVOS VAIKAMS. 


Ei, kilnus, skaistus jaunime, Drąsiai laimėn mes žygiuosim, 
Sūnūs, dukros Lietuvos, Griausim tamsos stabus. 
Laimei kurti mes užgimę Smagia daina žygius puošim, 
Dėl brangios šalies savos! Žemėj liūdesio nebus. 
Stiprios rankos, lyg plieninės Greit nuveiksim, nugalėsim 
Daug didžių darbų nuveiks. Virtines juodų vargų... 
Mes už brangiąją Tėvynę Kai tik tautą pamylėsim, 
Duosim gyvastį, jei reiks! Tai ir dirbti bus smagu. 


C+ 

„Kalevalos“ — suomių epo 100 m. sukaktis, 


Kiekvienais metais visa suomių tauta iškilmingai švenčia ,„„Kale- 
valos“ dieng. Daugeliui gal ir šiandieną dar nevisai suprantama, kodėl 
suomiai tą savo „Kalevalą“ ypatingai mini, o kaikam gal net ir apskri- 
tai nežinoma, kas toji „Kalevala“. Šiame trumpame savo straipsnelyje 
norėčiiu suminėti jos atsiradimą, vystymąsi, rinkimą ir pasirodymą pla- 
čiąjam pasauliui, juoba, kai šiemet sukerka lygiai šimtas metų nuo 
pirmojo jos išspausdinimo. 

Pradžioje reikia pasakyti, kad „Kalevala“ nėra panaši nei graikų 
„Ilijadei“ ir „Odisejai“, nei lotynų Eneidai“, nei vokiečių „Nibelungų 
giesmei“ ar prancūzų „Rolando giesmei“. 


Laikinojo Vilniaus Lietuvių Komiteto pilnumos posėdis. Iš kairės dešinėn: 
R. Bagdonas, J. Maceika, A. Leskevičius, Al. Birinčikas, adv. A. Juknevičius, 
J. Matuiza: (stovi), kun. K, Čibiras, K. Stašys (pirm.), P. Karazija, inž. M. 
Kraužlys, kun. dr. A. Viskantas, Pr. Čenys, kun. Pr. Bieliauskas, inž. J. Jan- 


"kauskas ir inž. M. Čibiras. 


„Kalevala“ yra visai originalus suomių tautos kūrinys. Ji neturėjo 
jokios savo atsiradimui kitų tautų kūrybinės įtakos. Ją pagimdė visa 
suomių tautos dvasia, o išugdė kartų kartos. Ypatingą kūrybinę jėgą 
parodė suomių praščiokėliai. Jų tarpe daugiausia vaikščiojo vadina- 
mieji „giesmininkai“ ir giedojo giesmes (runas). Pagal suomių moks- 
lininkus prof. Niemi ir Scheifner'į, „„Kalevalos“ pradžios reiškia ieškoti 
net XII amż. Ji vystėsi net iki XV amžiaus, Bet irstančios valstybės li- 
kimas ir krikščionybės įvedimas sustabdė jos tolimesnį vystymąsi. Tas 
čiau Suomijos piet-vakarių krašte giminingi karelai išlaikė ją ilgą laiką 
gryną, nepraradusią pirmykščio savo antspalvio, 

Pats žodis „Kalevala“ reiškia vietą, kurioje gyveno „kaleva“, nes 
suomių kalboje priesaga „la“ pažymima vieta, kurioje gyvena ta ar kita 
pavarde žmogus. 

Ilgą laiką pasaulis nežinojo apie „Kalevalą“. Nežinojo taip, kaip 

nežino dabar apie kieno nors didžiausius turtus. Tik 1802 metais gimė 
Suomijoi žmogus, kuris savo ištvermingu ir vaisingu darbu nustebino 
visą kultūringąjį pasaulį. Tuo žmogumi buvo Elijas Lönnroť cs. Dvide- 
šimties metų jaunikaitis įstojo į Turku'o (Abo) universitetą ir po 6 metų 
baigė ji, įgydamas medicinos magisterio laipsnį. Tačiau jo gyvenimas 
pakrypo kita vaga. Medicina retai kada jis tepasinzudodavo. Vos baiges 
universitetą, LOnnrot'as išsirengė į rusų Koreliją tautosakos rinkimo 
reikalais. Cia kaip tik susidūrė su „giesmininkais“, kurie giedojo kai 
kurias „Kalevalos“ runas (giesmes). Jis ėmėsi rimto užraš nėjimo dar- 
bo. Sunkiai jam sekėsi. Dažnai tekdavo užrašyti dvi visai tas pačias 
runas. Kartais negalėdavo nieku būdu vienos su kita surišti. Tik po 5 
metų sunkaus ir atsakingo darbo, atitinkamai sutvarkęs surašytąsias 
runas ir trūkstamąsias vietas išpildes, Lonnrot'as išleido pirmąją „Ka- 
levalg arba senos Karelijos runas iš suomių tautos prosenovės“ Tai buvo 
1935 metų baigoje. Pirmoji „„Kalevalos“ laida turėjo 5.052 eilutes, ku- 
rios buvo suskirstytos į 16 giesmių. LoOnnrot'as nesijautė darbą nudir- 
bes. Dar keletą metų užrašinėjo jisai rusy ir suomių Karelijose ir Ingri- 
joje ir 1843 m. išleido antrąją „„Kalevalos“ laidą, kurioj buvo jau net 
22.695 eilutės suskirstytos į 50 giesmių. Viso labo ,„Kalevalos““ leidinių 
buvo apie dešimts. Tiksliausieii jų yra antrasis ir devintasis, tarpe ku- 
rių yra labai mažas skirtumas. 

„Kalevala“ yra išversta, kaip ir visi kiti garsūs veikalai, į visų kul- 
tūringųjų tautų kalbas. Lietuvių kalbon ,,„Kalevalą“ išvertė kun A. Sa- 
baliauskas, kuris didžiojo karo audrų buvo nuneštas į Suomiją ir ten 
apsigyveno ilgesniam laikui. O gyveno jisai pas gariausį, be Elijo Lönn- 
roto, ,„Kalevalos“' žinovą prof. d-rą Niemi Olunkylä — šalia Helsinkių. 
Kunigas A. Sabaliauskas pagal žinovo nurodymus ir vertė antrąją. ir 
devintąją laidą. 

„,„Kalevalos““ turinys, tai burtininkų kovos tarpusavyje burtais ir 
ginklais. Nemaža joje taip-pat ir tragiškų scenų. Svarbiausia tačiau vei- 
kalo žymė yra ta, kad nėra vienos bendros akcijos — yra jų kelios. 
Tos visos akcijos vyksta žaibo greitumu. Charakteringa yra ,,Kalevalos“ 
eilėdara: dvi greta stovinčios eilutės pasakoja tą pat, tik kitais žodžiais. 
Daugelyje vietų yra išlaikytas ir rimas. Kiekviena eilutė turi 8 skieme- 
nis (keturi trochejai). Elijas Lėnnrot'as surinko taip pat „,Kalevalos“ runų 
melodijas ir jas užrašė. 

Stebėtis stačiai reikia suomių tauta, kuri, būdama negausi, sukūrė 
milžinišką veikalą. , VI. R. 

KSC LIBTUVIS. 
Zibintui užgesus. 


Užgeso mano žibintas Klykia apuokai, pelėdos — 
nuo didelio vėjo. išgąsdinti gali. 

Kur akmenys sunkūs krinta, Nuvargęs ant akmenio seduos, 
ilgai aš stovėjau, parodykit kelią. 


Sunku sulaukti ryto 

vienam tamsumoje. 
Nebarkit, kad naktį paklydęs 
ilgai aš klajoju, 

Ką darai, daryk gerai! 


Kilniai savigarbai nieko nėra pražutingesnio ir nieks taip greit ne- 
traukia jos žemyn, kaip papratimas viską tikrai skurdžiai ir pigiai dirbti, 
taip sakant, gyventi „pas pigųjį Jokūbą“. Nepastebėdami daromės pa- 
našūs į tuos daiktus, su kuriais paprastai drauge būname: Jie darosi 
mūsų pačių dalimi, ir paprotys blogai ir netvarkingai atlikti savo reikalus 
įaudžia klaidų į patį charakterio audinio vidurį, ir net sugadina viso 
mūsų gyvenimo audinį. | 


Vilniaus lietuvių studen- 
čių kuopelės valdyba. Iš 
kairės dešinėn: V. Ma- 
minskaitė, Al. Liuobytė 


(pirm.) ir O. Miciūtė. 


Daugumas žmonių, kol jauni, daugiausia mano iš tikrųjų daug nu- 
veikti, o ne taip, kaip kuo geriausia dirbti savo darbą. Jie per daug 
apsiima darbo ir nieko gerai nenudirba. Jie nežino, kad kas padirba 
tūkstantį palaikių darbų, ilgainiui nebus tiek nuveikęs, kiek tas, kurs 
vieną vienintelį darbą dirba, bet atlieka jį tobulai ir gerai ir įspaudžia 
į jį savo charakterio antspaudą: tat žmogui duoda tikrą pasitenkinimą 
ir tikrą savijautos jausmą. 

Mes, žmonės, taip sukurti, kad tas tobulumo laipsnis, kuri teikiame 
savo darbams, daro įtakos visam mūsų gyvenimui ir veikia toliau visą 
mūsų gyvenimą pakeldamas į tą pačią aukštumą. Visas žmogus pamažu 
darosi toks, kaip jis atlieka savo darbą. Papratimas prie rūpestingo ir 
tikslaus darbo stiprina mūsų dvasią ir gerina visą mūsų charakterį. Ir 
atvirkščiai, jei mes savo darbą nepunktualiai, netvarkingai ir netobulai 
atliekame, tai nuo to smunka visa mūsų dvasia, silpnėja dvasios jėgos 
ir mes visiškai nupuolame, 

Kiekvienas tik pusiau arba neatsidėjus atliktas darbas, kurį gauna 
tavo rankos, po savęs palieka žemyn traukiančios įtakos ir drauge atima 
iš tavęs ir dalį tavo savigarbos. Po blogai padaryto darbo tu nebesi 
visai tas pat žmogus, kaip pirma... Dėl to lieka mažai garantijos, kad 
tavo darbai išsilaikys reikalingoj aukštumoj ir kad tavo žodis bus toks 
šventas kaip pirma. Juo dažniau tu atliksi blogą darbą, juo daugiau 
nustosi jėgų sukurti geriausia, ką gali, 

Iš tikrųjų sunku yra įvertinti dvasinę ir moralinę Įtaką, kokią daro 
pusiau nudirbtas ar netobulas darbas, ir tą jėgą, kurią jis turi tave traukti 
žemyn ir padaryti tave blogesni: šių įvykių procesas yra nematomas. 
Bet niekas negali savęs gerbti, kurs iš papratimo teatlieka tik lopiniuotą 
darbą, o savigarba nykdama atima žmogui ir pasitikėjimo savimi, kai 
nebėra savigarbos ir pasitikėjimo savimi — negalima padaryti ką nors 
žymesnio, 

Tiesiog nuostabu, kaip tikrai ir klastingai paprotys netobulai dirbti 
pamažu pakerta žmogų ir taip pakeičia visą dvasios būseną, kad jis 
nebegali pasiekti savo gyvenimo tikslo, net jei jis įsivaizduotų stengią- 
sis, kiek begalėdamas, kad prie jo prisiartintų. 

inau vieną žmogų, kurs buvo apimtas liepsnojančios savigarbos 
nuveikt ką nors iš tikrųjų žymų, žmogų, kurs turėjo ir visų tam reika- 
lingų gabumų. Pradėjęs jis buvo visai akuratiškas ir rūpestingas. Jis 
visada iš saves reikalavo aukščiausio ir niekur nepasitekindavo mažu. 
Viena mintis ką nors netobulai dirbti jam jau buvo skaudi. Bet kai jis 
pamažu priprato tenkintis ir prastesniu darbu, dvasiškai ir morališkai 
nusmuko taip žemai, jog dabar pasitenkina visai menkais darbais įr to, 
matyt, nė suprasti nesupranta. Taip jis šiandien yra visai vidutiniškas 
žmogus, ir nė pažeminimo dėl to nejaučia: ir liūdniausia yra tat, kad 
jis visai nežino, kodėl neatsiekė pirmojo savo tikslo. 

Mūsų savigarba ir mūsų idealai reikalingi nuolatinės priežiūros ir 
auklėjimo, kad jie būtų tvirti ir pakankamai aukšti. Daugelis žmonių 
praranda savo savigarbą ir jų idealai nupuolai, jei jie dirba vieni arba 
su abejingais žmonėmis: jiems nuolat reikalinga pagalbos paraginimo. 

Atsimenu vieną vyrą, kurs pirma buvo žymus. Kol gyveno jo žmona, 
jis turėjo aukščiausių idealų ir tikslų ir visada, ką veikė, buvo visai 
rūpestingas ir uolus, niekuomet nebūdavo patenkintas savimi, jei nenu- 
dirbdavo geriausia, ką gali. Bet kai mirė jo žmona ir jis liko vienas, 
pamažu nurimo jo sau pačiam statomi aukšti reikalavimai, jis mažiau 
besirūpino ir paviršutine savo išvaizda ir pagaliau visa savo būtybe taip 
apsileido, jog ėmė daryti tiesiog atstumiamą įspūdi — ir, matyt, nė 
Jausti nejuto, kokia liūdna jame buvo įvykusi permaina. 

Kaip greit nupuola jaunuolis, ir su aukštais idealais ir pagrindin- 
gumui išauklėtas, kai jis išvyksta iš namų ir įsitraukia į tokią vietą, kur 
maža testatoma reikalavimų ir kur pasitenkinama netobulu darbu. 

Palikdami savo darbe menkavertiškumo, lyg lėniais nuodais nuo- 
dijame savo kūną: jie paraližuoja sveiką jo veiklumą ir jo procesus. 
Mažavertiškumas yra kaip mielės: jos pradeda veikti iš tos vietos, kur 
jų įdedame, kol apima viską. Jos nuslopina idealus, paraližuoja šavi- 
garbą ir visą žmogų padaro blogą. 


K 


O. Swett Marden. 

KILNUSIS DRAUGAS. 


Seny, senovėje, dar prieš Kristaus gimimą, viename krašte viešpa- 
tavo žiaurus valdovas. Jis mažai kuo pasitikėdavo ir visus įtardavo 
neištikimybe. (Iž tai valdovo visi nemėgo, nemylėjo. Toje pat šaly gy- 
veno žmogus, vardų Mirėjus. Jį visoj apylinkėj gerai pažino, gerbė ir 
mylėjo, nes Mirėjųs buvo labai sąžiningas, kilnus ir teisus žmogus. Štai 
kartą blogos valios žmonės pranešė, įskundė valdovui, kad Mirėjus no- 
rįs jį užmušti, rengiąs prieš jį sąmokslą. Sužinojęs apie tai, -valdovas 
įsakė Mirėjų suimti ir atvesti pas save. 

Kai suimtasis buvo atgabentas, valdovas tarė: 

: = Ištikimieji mano: tarnai man pranešė, kad tu, Mirėjau, Eat 

prieš mane sąmokslą? 

— Ne, valdove, — ramiai atsakė Mirėjus — aš nieko prieš tave 
nedarau, tiktai pasakiau, kad žiauriai valdai mūsų šalį, 


Liet. Šv. Kazi miero D-jos Randamonių (Gardino: aps.) skyriaus artistų 
: "kuopelė, kuri dažnai rengia lietuviškus vakarus. 


Žiaurus valdovas įniršo ir didžiai supykęs sušuko: 
Už tai, kad tu išdrįsai šitaip kalbėti prieš, mene liepsiu tave pri- 


kalti prie kryžiaus: 
— Mat, tais laikais už didelius prasikaltimus nešaudydavo, kaip 


šiandie,. bet prikaldavo prie kryžiaus. | 

-— Nebaisi man mirtis — šaltai atsakė Mirėjus, — pasigailėjimo 
neprašau. Tik vieno, valdove, tavęs prašyčiau, — duok man tris dienas 
laiko, atleisk mane, noriu atsisveikinti su sena, žilagalve motina, kurią 
taip myliu ir sesutėmis. Kaipo įkaitą ir ženklą, jog sugrįšiu, palieku 
savo ištikimą draugą, | 

Valdovas pagalvojęs tarė; 

— Gerai, duodu tau tris dienas laiko; tik statau sąlygą: jeigu punk- 
tualiai paskirtuoju metu nesugrįši, tai aš liepsių prikalti prie kryžiaus 
tavo draugą, Tau gi grąžinsiu laisvę. 

Tai pasakęs valdovas nuėjo sau mano: 

— Nesugrįš Mirėjus ir žmonės pamatys, koks jo kilnumas, teisins 
apgavikas. 

Mirėjus, išėjęs iš valdovo rūmų, nuėjo pas drangą, papasakojo jam 
viską ir prašė, kad šis pabūtų už jį tris dienas kalėjime, Ištikimas drau- 
gas su šypsena priėmė draugo pasiūlymą, sutiko už jį tris dienas pa- 
sėdėti kalėjime. 

Mirėjus paliko miesto mūrus ir iškeliavo savo gimtinėn, kur jo 
laukė motutė ir sesutės. Gailiai verkė namiškiai, sužinoję žiaurų valdovo 
sprendimą, bet nebuvo kas daro, reikėjo sutikti su likimu. Motina sten- 
gėsi sūnų kuo ilgiausiai užlaikyti namie, prie savęs. Dienos bėgo, kaip 
vanduo sriauniam upely. Nė nepastebėjo, kai išaušo paskutinioji jo 
gyvenimo diena. Mirėjus graudžiai atsisveikino su motina, kuri iš didelio 
širdies skausmo apalpo, pabučiavo sesutes ir skubiai iškeliavo miestan. 


Saulė jau buvo pusiaudieny. O kelias gana tolimas. Todėl Mirėjus 
ėjo greitai, labai skubėjo. Mat, jis žūt-būt turėjo paskirtu metu ateiti 
miestan. Bet štai jam bekeliaujant pakilo audra, ėmė pūsti smarkus 
vėjas. Apsiniaukė juodais debesimis dangus ir pasipylė didelis lietus. 
Lijo, kaip iš kibiro. Umai patvino upės, išsiliejo iš savo vagų ir pasipylė 
plačiai, plačiai. Mirėjus priėjo tiltą. Vos tik jis ant jo užėjo, kai tuo 
metu besiveržiąs pro apačią vanduo kilsterėjo jį ir nunešė pavandeniui. 
Greit sraunus vanduo sulaužė tiltą, o Mirėjus įkrito vandenin. Veltui 
Mirėjus mėgino plaukti — krantas buvo toli, sraunus, o vanduo nešė ji 
vis toliau ir toliau. Jis šaukėsi pagalbos, bet, deja, jo balso niekas ne- 
girdėjo. Aplink nesimatė jokio gyvo daikto. Tik vanduo bėgdamas 
šniokštė. 

O laikas bėgo. Saulutė jau seniai iškrypo iš pusiaudienio, ėmė 
leistis vakaruosna. Jeigu jis, iki saulė nusileis, nesugrįš miestan, jo 
draugas žus. Ta mintis sukrėtė visą jo kūną ir jis pasiryžo žūt-būt pa- 
siekti miestą. Vėl ėmė drąsiai grumtis su bangomis, plaukti toliau. 
Galų gale išvargęs, pasiekė krantą. Išlipęs, nežiūrėjo nuovargio, tuoj 
pasileido bėgti miesto link. 

Štai jau matosi ir miesto bonios. Beskubėdamas jis susitiko išti- 
kimą savo prietelį. Šis iš tolo pažino Mirėjų. 

— Grįšk atgal! — sušuko jis. — Jau vistiek vėlu, nebesuskubsi! 
Dabar tu galvok, kaip save išgelbėti. Tavo draugas jau nuvestas miesto 
aikštėn. Jis kiekvieną minutę žvalgėsi, tavęs laukė. O visi iš jo juokėsi, 
sakė, kad tu didžiausias apgavikas, niekšas. Bet jis jų kalboms netikėjo. 

O Mirėjus, išklauses jo kalbos, nusimines atsakė: 

— Na, jeigu ir šitaip likimas lėmė, kad aš nebegalėsiu išgelbėti 
savo draugo, tai vistiek esu pasiryžęs drauge su juo išgerti iki dugno 
karčiąją gyvenimo taurė. Tuomet niekas neišdrįs pasakyti, kad aš apga- 
vikas, kad neištęsėjau duotojo žodžio. Tegul žino žiąurus valdovas, kaip 
tikri draugai moka viens antrą mylėti ir reikalui esant net gyvybę 
paaukoti, | 

Saulė jau leidosi už miško, kai Mirėjus pasiekė miesto vartus. Dar 
iš tolo jis pastebėjo aikštėje didelį kryžių. Štai mato Mirėjus, kaip jo 
draugą kelia viršun, ant kryžiaus. Jis dar labiau paskubino žingsnius, 
prasiskverbė pro minią ir pribėgęs sušuko: 

— Nežudykite jo, aš esu tasai, už kurį jis laikinai sėdėjo kalėjime! 

Minia nustebo ir nutilo. Laukia, kas bus toliau. Budeliai sulaikė 
bausmę. Atpalaidojo prirįštąjį prie kryžiaus. Draugai puolė viens antram 
glėbin, 

Tuoj tarnai pranešė valdovui, kas įvyko, Ir sušvelnėjo žiauriojo 
valdovo kieta, bejausmė širdis. Jis liepė sulaikyti bausmę ir atvesti 
nuteistuosius pas save, Kai tarnai atvedė į rūmus nuvargusį, šlapią 
niai tarė: 

— Judviejų kilni meilė ir pasiaukojimas nugalėjo mano kietą širdį. 
Dabar tikrai įsitikinau, kad yra žmonėse tikrų, kilnių draugų. 

Žiaurus valdovas juos išteisino ir paleido. 


K. Č. LIETUVIS. 


VERI 


0066066666 


Dalia, dalužė! 


Taukši in bruką arklių kanopos— 
(latvėmis skuba zimbia vežimai, 
Nuvežė dalią mano liūdnoką, 
Nuvežė, nuvežė ir negrąžina. 


Daugel pavasarių sprogo žilvyčiai, 
Paraudo motinai išverktos akys. 
Bėgčiau, skubėčiau, kad tik žinočiau, 
Kur nuvežė dalią, nieko nesakę. 


Žiūriu in toli, kai rieda vežimai, 

Kartais ir ašara per skruostus byra 
Sakykit, neslėpkit — jūs viską juk žinot — 
Jūs išvežėt mano dalužę in girią. 


Stoviu prie grotų, laukiu dalužės 
Pavogtos, išvežtos toli in mišką. 

Girdžiu atbilda, girdžiu atūžia — 
Tai turbūt mano paklydėlė grįžta... 


—- 111777 kargi n= 

i Oro ypatybės. 


Žmogus gyvena ore, kaip žuvis vandeny. Jei žuvį išimsim iš van- 
dens, tai per tam tikrą laiką ji padvėsia. Jei žmogų išimti Iš oro ir 
patalpinti tokioj vietoj, kūr'oro nėra, jis negyvens nei trijų minučių. 
Be valgio žmogus -gali išgyventi arti dviejų. mėnesių, be gėrimo apie 
savaitę; be miego irgi apie savaitę. Bet be oro žmogus negali apsieiti 
nei trijų minučių. Oras sudaro atmosferą, kuri apsupa žemės kąmyolj 
iš visų pusių sluoksniu storio per šimtą kilometrų. eisi i 

Orą sudaro saulė. Jeigu saulės nebūtų arba jei ji nešildytų, tai. 


oro nebūtų, nes tada ant žemės. būtų 273 laipsniai šalčio, oras iš dųjų. 
pavirstų skysčiu ir kietu dalyku, lyg ledas. A E. i 


w 
$ 


Gražus Jaskonių kaimo, Gardino aps. jaunimo būrelis, - kuris. sparčiai varo 
šviesos darbą, jaunam mūsų veikėjui J. Tarteliui (sėdi ketvirtas iš kairės) 


vadovauiant. 


2 j 


Saulės šildomas oras nevisur vienodai jšyla. Šiltesnis oras išsi- 
plečia, darosi lengvesnis, kyla aukštyn. Saltesnis leidžiasi žemyn. Iš čia 
susidaro oro srovės, vadinamos vėju. Vėją žmogus jau seniai naudoja. 
Vėjas varo laivus, malūnus. Bet iki šiolei vėjas dar visai mažai tėra 
naudojamas. Zmonės galvoja, kaip būtų galima vėją geriau panaudoti. 

Oras yra dujos. Dujos turi tą savybę, kad jos skečiasi. Jei iš bu- 
telio išpompuosim pusę oro, tai jame paliks ne pusė butelio, bet pilnas 
butelis oro. Tiktai oras bus per pusę skystesnis. Galima vėl orą suspau- 
sti taip, kad jo bus per puse mažiau. Suspaustas oras šiandie jau var- 
tojamas įvairiems tikslams. Juo šaudoma (vėjo šautuvai). Suspaustas 
oras vamzdy staiga paliuosuojamas ir jis šauna, kaip parakas. Oras ne- 
šioja paštą. Dideliuose miestuose užsieny yra įtaisyti po žeme iš vieno 

galo į kitą vamzdžiai, kuriais vaikščioja prie vamzdžio pritaikintos dė- 
žutės, į jas sudedami laiškai. Paleidus tam tikrą prietaisą, oras viename 
gale vamzdžio staiga išpompuojamas ir dėžutė žaibo greitumu atsiduria 
kitam vamzdžio gale; dažnai už kelių kilometrų. Šitas laiškų siuntimo 
būdas yra greitas ir pigesnis negu siuntinėti žmogų. 

Suspaustu oru šiandien dažoma. Suspausto oro smarki srovė lei» 
džiama pro ploną vamzdelį, kuris išeina iš indo su dažais, Nuo oro 
srovės. smarkumo inde susimažina spaudimas, dažai pakyla ir oro srovė 
juos neša mažais, vos įžiūrimais, lašeliais. Tokiu prietaisu dažyti daug 
geriau, negu ranka. Vieton dažų imamas smėlis ir tada gaunama smarki 
smėlio srovė. Smėlio grūdeliai, oro nėšami, lekia tokiu smarkumu, kad. 
paleidus srovę ant kūno, sukapoja kūną. Sitas prietaisas vartojamas 
metalams šveisti. Smėlio srovė nušveičia kiekvieną, nors labiausia už- 
rūdėjusį metalą, 

Oras turi tą savybę, kad suspaustas jis padaro karštį, o atleistas— 
šaltį. Jeigu labai suspausim orą, tai jis taip ikaista, kad uždega pintį 
(kempinę). Jei suspausti orą iki 200 atmosferų (vienos atmosferos spau- 
dimas reiškia tą spaudimą, kokį sudaro vienas kilogramas ant vieno: 
kvadratinio centimetro), jį ataušinti su šaltu vandeniu ir paskui atleisti, 
tai jo temperatūra nupuola 50 laipsnių. Vadinasi, suspaudus kambarinį 
orą iki 200 atmosferų ir jį atleidus, gaunama apie keturios dešimts 
laipsnių šalčio. Šitai daroma didelėmis mašinomis ir taip gaunamas šal- 
tas oras šaldytuvams, ledas vasarą ir t. t. Šaltas oras ir ledas šiandien 
dideliuose miestuose pasidarė labai reikalingas dalykas, nes be jų va- 
sarą miestas išmirtų badu, nes tik šaldytuvuose galima pristatyti ir 
laikyti mėsą, pieną ir kitus dalykus. Seniau Vokietija, Prancūzija, Ita- 
lija vežė labai daug ledo iš Norvegijos. Dabar pasidaro kiek norint ledo 
vietoj. 

Dabar rūpinamasi suvartoti suspausto oro karštį. Vienas prancūzas 
padarė mašiną, kuri šildo kambarius suspaustu oru. Kol kas dar ta ma- 
šina neišsimoka. Bet ateity manoma ją taip ištobulinti, kad būtų ga- 
lima šildyti kambarius suspaustu oru, kaip malkomis ar anglimis. 

Taigi oras tarnauja žmogui ne tik kvėpavimui. Jis gali duoti ir vi- 
sokeriopos naudos. Tiktai kol kas dar ne visos oro savybės yra ištirtos. 


J. P. 

K. Č. LIETUVIS. || 
Svpsos studentė. 


Didelis namas, skardinis stogas. Šypsos pro langą jauna studentė, 
Lange švytruoja baltas cbalatas. Balta studentė pirštu pamoja. — 
Veidelis šypsos. Man nepatogu — Vargą išvargęs, vargą iškentęs 
Sargas ant lango mane pamato. Išeisi laisvėn, būsiu tavoji... 


Žavuspaveikslas—mergaitės veidas. Sužvanga raktai, pašokstu šuoliais... 
Pirštą padėjau ant savo lūpų. Kibirkštys blykstelia. Tamsu akyse... 
Bučkį širdingą oru paleidau — Sypsos studentė, ranka mosuoja.. 
Krūtinėj mago skaudulys trūko, Kaip barė sargas — nebesakysiu,., 

Tegul skamba mūsų dainosi... 


Atėjo graži vasara ir atgaivino gamtą: žolė sužėlo, gėlės pražido, 
paukšteliai pragido ir žmonėms pasidarė linksmiau. | 

Seneliai, kurie per visą žiemą susitraukę ant pečiaus sėdėjo, taip 
pat atgavo jėgas, rodos, pajaunėjo. 

Jaunimas pavasarį ir vasarą dirba daug sunkaus darbo, bet kai 
po darbo užtraukia linksmą dainelę, — nuovargio lyg ir nebuvo. 

Tikrai, daina gaivina žmogų, kaip šaltinio vanduo dykumos kee 
liautoją, 


sinnene eee a m ——— 

B 


Malonios vasarėlės gražus vaizdelis — jaunimas traukia šienelio grėbti ir 
lietuviškų skambių dainų dainuoti. 


Lietuvis savo praeityje — tai keliauninkas per vargų dykumą. Sun- 
kių turėjo valandų. Tačiau lietuvis ir tose sunkiose valandose sukūrė 
lietuvišką dainą, jis apdainavo savo vargą ir pasidarė jam linksmiau. 

Kada atėjo lietuviams sunkūs laikai, tai ir lietuvių kalba vietomis 
ėmė nykti, o su ja ir lietuviška daina. Dėlto šiandieną yra daug vietų 
Vilniaus krašte, kur vyresnioji karta dar iebekalba lietuviškai, o jaune- 
snioji jau nebemoka. Iš jų tarpo išnyko ir lietuviška daina. Jie prisisa- 
vino svetimą kalbą ir dabar ją vartoja kasdieniniame gyvenime, bet 
svetimos dainos nepajėgia prisisavinti. Svetirna daina jų nepatraukia, 
o lietuviška pamiršta ir tokiose vietose retai girdime betkokią dainą; 
dėl to ir visas ten žmonių gyvenimas niurus, kaip rudens diena. 


Nutautėjusiems sunku prisisavinti svetimą dainą todėl, kad ji plau- 
kia iš žmogaus gilių pergyvenimų iš jo sielos gelmių. Svetimos dainos 


v 


žodžiai ir turinys pasilieka nesuprantamas, nesavas. Buvo lietuviška 

siela, panorėta svetima įdėti. Svatima neprigijo, o lietuviška liko iš- 
kraipyta, ir jos pasireiškimai — kalba ir daina nutilo. 

Galime džiaugtis, kad vietomis grįžta žmonėse lietuviška siela ir 
lietuviška daina vėl ima skambėti. Ypač jaunimas imasi suprasti lietu- 
viškos dainos grožį, pamilsta ją ir nenori su ja skirtis. Išmokęs dainą, 
mokosi tėvų kaibos ir pradeda ją branginti. 

Kartais lietuviška daina stebuklus daro: primena žmonėms senove, 
garbingąją mūsų tautos praeitį ir atgimco lietuvį. 

Pats mečiau, kaip po ilgo buvimo Rusijos gilumoje atvyko mote- 
riškė į gimtąjį kraštą. Būdama svetimam krašte, visai pamiršo savo 
kalbą, tačiau, išgirdusi čia lietuvišką dainą, džiaugsmingai sušuko: „Dieve 
brangiausias, kokia graži dainelė; tai mūsų daina ir aš vėl jaučiuos esanti 
lietuvė“. 

Ir mums, vietoje gyvenentiems, smagu užtraukti lietuvišką dainą 
darbui pasibaigus ir šventadienio laisvu laiku. Smagu ias dainuoti prie 
svetimtaučių ir parodyti, kad daina tai mūsų turtas, kuriuo galime di- 
džiuotis, kuriuo prelenkiame kitas tautas. 

Sodžiaus jaunimas, kuris moka lietuvišką dainą, tepasirodo su ja 
kituose kaimuose, kur ji jau nebedainuojama. 

Moksleiviai! Gimtinis jūsų sodžius laukė jūsų parvažiuojančių. Ne- 
dėkinga būtų išdidžiai pasišalinti nuo sodžiaus jaunimo. Ypatingai rei- 
kia kreipti dėmesys į lietuvišką dainą. Išmokykim savo kaimo brolius 
naujų lietuviškų dainų. Daina gyvuos ilgai. Ji bus dainuojama, kol jūs 
būsite kaime, ji bus dainuojama ir tuomet, kai apleisite sodžių ir atsi- 
sėsite vėl mokyklos suole. PAV 


DOTATO TOCCO CTTO CTACTA SRTA SCATTATO 
K. CALIE TOIS 


MOTINA, MOĆČIUTE! 


(Iš Motinos Dienos 1935 m. V.5.) 


Vai motin, tu mano močiute senoji, 
Jieva pražydėjai, sulinkus nuo metų. 
Cyvybę man davus vien laimę svajojai, 
Tikėjai gyvenimą, ateiti retą. 


Naktis nemiegojai, niuniavai lopšinę, 
Šventėmis eidavai stacijas keliais. 
Žinau--tik laimės troškimą nešiojo krūtinėj. 
Bet žmonės pikti, — o aš jaunas bedalis... 


Vai motin tu mano, močiute senoji, 
Išgėrus gyvenimo taurę tą karčią. 
Lai neverkia širdis tavoji -- 

[r gžuolg audros išverčia... 

Trys muzikai įubiliatai. 


Šiemet visas muzikos pasaulis minėjo trijų muzikos genijų: Bacho, 
Hendelio ir Šopeno jubiliejų. Sukako 250 metų nuo gimimo dienos 
dviejų garsiųjų vokiečių kompozitorių Bacho bei Handelio ir 125 metai 
nuo gimimo nemirtingojo Sopeno. 

Visi trys muzikai kūrėjai paliko didžiausios meniškos vertės mu- 
zikos veikalus, kurie iki šiai dienai tebežavi kiekvieno širdį ir kurių 
grožis amžiais neišblės. 

Tą didžiųjų kompozitorių jubiliejų paminėjo ir Vilniaus lietuvių 
visuomenė. Gegužės mėn. 26 dieną mūsų jaunieji muzikai, Vytauto D. 
gimnazijos muzikos mokytojo prof. Galkausko vadovaujami, surengė 
didelį jubiliatų veikalų koncertą. 

Ta proga prof. Konstantinas Galkauskas parašė didžiųjų muzikų 
garbei eilėraščius, kurie puikiai apibūdino jų kūrybą. Eilėraščius žemiau 
spausdiname. 


„JONAS SEBASTIJONAS BACHAS“ „JURGIS PRIČKUS HENDELIS“ 


(1685 — 1750) (1685 — 1759) 
Kildamas mintim’ pas Dievą, Hendelis — tauri puikybė, 
Bachas didis ir garsus Išdidi garsų darna. 

Kūrė protu, jautė siela Rūmai — simbolis kūry boj 
Rojaus ir dangaus balsus. Melodingoj, iyg daina. 
Kontrapunštas jam išplinta — Bacho, Hendelio mums duotas 
Priemonė klusni, lanksti, Menas grininąs jausmus; 
Griežios formos dar nekinta, Muzų laisvėn atvaduotas 
Rėmai lieka paprasti. Tonų kelias prašmatnus. 
Oratori;jos Kant-tos. “Hendelio garsus „Messia“ — 
Mišios. Fūgų rinkiniai. Palikimas mums brangus. 
Maldos, giesmės, mintys lakios Stebina nūnai žmoniją, 

Tonais virsta jam darniai. Klausos Žemė ir dangus. 


„FRIDERIKAS PRANAS ŠOPENAS“ 
(1809 — 1849) 


Muzika grakšti Šopeno. 
Aistras, liūdesius, svajas 
Fortepiano Demostenas 
Klosto sielon, lyg gijas. 


Jo etiudai — tobūlumas, 
O preliudai — prabanga, 
Nuostabus jausmų gilumas, 
Nesuvaldoma banga. 


Pranašas naujų idėjų; 
Plunksna, technikos galia 
Visus žavi ir žavėjo 

Tonų dainius, vaidila, 

Apie pasaulio galą. 

Seniau, ypač žiloje senovėje, jei danguje pasirodydavo uodeguotos 
žvaigždės, vadinas, kometos, arba šviesos stulpai šiaurėje, vadinamoji 
šiaurės pašvaistė, žmonės vadindavo tuos reiškinius dangaus ženklais, 
kurie rodo besiartinantį karą, marą, kitas kokias nelaimes ar, pagaliau, 
ir pačią pasaulio, vadinasi, žemės pabaigą. Be to, žmonės iš kažin kur 
įsikaldavo sau į galvą, kad ot tokiais ir tokiais metais bus pasaulio pa- 
baiga. Tokių pasaulio pabaigų yra laukta jau šimtais, bet lig šiol vis, 
ačiu Dievui, nieko neatsitiko. Kad taip buvo manoma ir tikima seno- 
vėje, nenuostabu, nes jiems tada daug dalykų tebebuvo nesuprantamų, 
kuriuos šiais laikais žinome kiekvienas be didelių mokslų. Tačiau ir 
šiais apšviestais laikais daugelis tiki dar prietarais. Atsimename, kaip 


Vytauto D. gimnazijos orkestras ir choras su savo vedėju prof. K. Galkau- 
sku. Viršuj matosi Bacho, Hendelio ir Šopeno. atvaizdai,kurių veikalus: cho- 
ras ir orkestras išpildė tų trijų kompozitorių jubiliejaus proga. 


prieš porą ar trejetą metų visame žemyne pasklido gandas, kad vieną 
rudens mėnesio naktį bus nei iš šio, nei iš to pasaulio pabaiga, Ir Lie- 
tuvos kaimuose taip pat ne vienas praleido naktį nemiegojęs, o kitur 
dėl to žmonės pridarė Įvairiausių kvailybių. 

Suprantamas dalykas, kad mes savo nedidutės planėtos, žemės, 
likimu esame susirūpinę, tad bus pravartu dirstelti, kas gali kada nors 
ją ištikti. Ypač paskutiniais metais mokslas yra nušvietęs daug dalykų, 
vadinas, galėsim gauti rimtą atsakymą. Seniau iš įvairių žemės pabai= 
gos būdų buvo minimas ir toks, kad ji pati savaime tam tikram laikui 
atėjus suskeldėsianti. Bet paskutinis mokslo žodis sako, kad tokios nes 
laimės su žeme neatsitiks, nes ji yra labai tvirtai pastatyta. Tiesa, 
gali būti žymesnių žemės drebėjimų, gali išsiveržti naujų ugniakalnių, 
"sunaikinti: didesnius ar mažesnius plotus, tik jokiu būdu ne visą žemės 

rutulį. Mes žinome, kad dabartinis žemės pavidalas yra atsiradęs iš 
dujų. Tad kol dujos vėsdamos tapo skystimu, kol tas skystimas sutirš- 
tėjo bei sugrubo į plutą, reikėjo daug laiko. Mums galva ima suktis 
išgirdus mokslą sakant, kad nuo žemės plutos atsiradimo yra praėję 
jau 1500 milijonų metų! O kaip matome, nėra nieko atsitikę, kad gyve- 
nimas žemėje būtų pradėjęs irti arba turėtų išnykti. 

Kitas dalykas su pavojum iš visatos, kurioje mūsų žemė tėra tik 
mažutė dulkelė. Iš čia pavojų daugiau. Zemė gali susidurti su „pakly- 
dusia žvaigžde, gali patekti į nuodingas kokios nors kometos dujas, 
kurios išnaikintų visą gyvybę žemėje, gali sumenkėti saulės šviesa arba 
nepaprastai sustiprėti ir mus sušaldyti arba iškepinti ir t. t. Iš šių visų 
paminėtų pavojų labiausiai galimas yra susidūrimas su kokiu kitu dan- 
gaus kūnu. Jei jis pasitaikytų bent mėnulio didumo, tad žemės sunai- 
kinimas tada neišvengiamas. Kad ji paprastai nuolat susiduria su ma- 
žučiais dangaus kūneliais, matome žvaigždėtomis naktimis. Tą esame 
kiekvienas pastebėję, bet klaidingai aiškiname, sakydami, kad žvaigž- 
dės krinta, Tai tik paprasčiausi kūnai — akmens, uolos gabalai ar kita 
kas panašu, kurie žemės traukiami bekrisdami ore įkaista, sudega ir 
subyra į pelenus žemės nepasiekę. Rečiau žemėn tepatenka meteorai, 
kurie nuo „krintančiųjų žvaigždžių“ tesiskiria tik savo dydžiu. Dėl savo 
didumo meteorai pasiekia žemę nesudege. Kaip apskritai gamtoje, taip 
ir dangaus kūnų daugiau yra mažesnių, nekaip didesnių. Tad žemei 
savo kelyje vargu užtikti tokį meteorą, kuris galėtų ją sunaikinti. 
1998 mt. Sibire, negyvenamoje apylinkėje, nukrito didžiulis meteoras, 
kuris išardė plačiausius plotus. Žinoma, jei jis butų atsidūręs tirštai 
gyvenamame krašte, būtų pridaręs daug nuostolių ir ten būtų buvusi 
tikra pasaulio pabaiga. 

Kalbant apie žemės pabaigą, dažniausiai turimas gaivoje susidūri- 
mas su kometa. Bet mokslininkai dėl to labai nesisieloja ir nesibaido. 
Mat, visos kometos labai mažai teturi kieto kūno, pati didžiausioji jų 
dalis yra iš dujų. Ši skystoji masė, vadinamoji uodega, yra tokia reta, 
jog pro ja matome žvaigždes šviečiant. O ir kietoji kometos dalis nieko 
negali žemei pakenkti, nes ji atsiduria pirmiausia į orą, kuris ją į garą 
paverčia arba jų greitį tiek sumažina, jog nebelieka jokio pavojaus. 
Be to, žemė jau daug kartų yra buvusi susidūrusi jei ne su pačiomis 
kometomis, tai bent su jų uodegomis ir iš to nieko nėra daugiau buve, 
kaip gražaus „žvaigždžių lietaus“. 

Trumpai tasiant, žemės pabaigos pavojus yra nepaprastai mažas, 
toks mažas, jog galime drąsiai gyventi ir visai į tai dėmesio nekreipti. 

K. B. 

Žmonės, kurie skundžiasi likimu, dažniausiai nieku kitu neturėtų 
skystis, kaip tik savimi. 
Voltaire. 


Tur būt, daugiau yra žmonių, kurie daug gerų progų yra prožiop- 
soję, kaip žmonių, kuriems jų tikrai nebuvo. 
La Beaumelle. 


eo~ lenna Enen eaea ea ea ea ean Aa 


6. Nr. JAUNIMO DRAUGAS 12 


KG AL TE TV IS, 
Eglėms ošiant. 


Lenkė galvas vainikuotas Nesupyko, bet egiutės 
eglės ilgakasės žalio miško ponios, — 
ir mane su jom dainuoti, jos ar senos ar jaunutės 
vėjui pučiant, praše. vienodai malonios. 
Šleiyas beržas pakelėje Lenkia galvas vainikuotas 
nukarusiais ūsais pamačiusios žmogų, 
laimės eglėms pavydėjo, kviečia eit su jom in puotą, 
barė visas rūsčiai. kur gera, patogu. 


Išėjau dainas dainuoti — 
eglės suviliojo... 

Na, skambėk, daina, laukuose 
ir žaliame gojuj. 

Gyvulių meilė. 


Daugelis mūsų yra linke manyti, kad tarp gyvulių negali būti mei- 
lės. Kad ši daugelio žmonių nuomonė yra klaidinga, aiškiai įrodo vie- 
nas žinomas gyvulių gyvenimo stebėtojas Joseph Delmont. Šis žmo- 
gus specialiai tyrinėjo ir stebėjo gyvulių gyvenimą ir paskelbė išvadą, 
kad meilė tarp gyvulių yra tokia didelė, kad ji gali būti pavyzdžiu žmo- 
nėms. Joseph Delmont griežtai tvirtina, kad visi gyvuliai savame gy- 
venime težino tik meilę. Neapykanta jiems yra svetima. Pasitaiko, kad 
gyvuliai kartais viens kito nepageidauja ir stengiasi vengti susitikti, 
bet niekados neatsitinka, kad jie viens su kitu pasielgtų taip niekšiškai, 
kaip žmonės kad elgiasi. 

Joseph Delmont, kalbėdamas apie tai, kokiame aukštame laips- 
nyj meilė tarp gyvulių pasirodo, ima taip vadinamą gyvulių motinišką 
meilę. Cia svarbu pažymėti, kad jis kalba ne apie tų gyvulių meilę, ku- 
rie yra žmonių prijaukinti, kurie, taip sakant, gyvena nelaisvėje, bent 
apie tų, kurie yra miškų ir laukų valdovai“, kuriems nežinomos džiun- 
glių platybių ribos ir laisvės gyvenimo varžtai. 

Daugelis mūsų manome, kad narsiausiasias iš visų žvėrių yra liū- 
tas, gindamas savo vaikus nuo priešų. Tačiau iš tikrųjų yra kitaip. Aš, — 
sako. J. Delmont, — esu stebėjęs daug liūčių, kad jos turi vaikus ir 
turiu po viso to pasakyti, kad liūtės motinos drąsa, gražiausiai dainose 
apdainuota, yra gryniausias prasimanymas ir melas. Iš tūkstančio atsi- 
tikimų devyni šimtai devyniasdešimt devyni yra tokių, kada jos veng- 
damos tykančio jos tikro bei tariamo pavojaus palieka savo vaikus be 
apsaugos. Jei pasitaiko, kad vaikai yra liūtės narsiai ginami, tai tą pa- 
daro ne motina, bet kita neturinti vaikų liūtė“. „Aš taip pat mačiau, — 
sako toliau tas pats autorius, — dramblius, kurie, esant labai mažam 

pavojui, stengiasi savo vaikus pašalinti iš pavojingos padėties, o, rim- 
tam pavojui pasitaikius, palieka juos likimui“. 

Iš šitokio žvėrių elgesio galima daryti išvadą juos turint nervišką 
baimės ligą ir dėl tos ligos jie yra verčiami ieškoti ramios, saugios 
vietos, neatsižvelgdami į tai, kad jų vaikai lieka rimtame pavojuje. 
Nereikia manyti, kad jie tuo momentu nustoja vaikus mylėję. Ne. Jie 
myli ir su didele širdgėla juos palieka, tačiau baimė ir savisaugos jau- 
smas tiek juos veikia, kad jie jokiu būdu negali jo nugalėti. 

Mažiau sergą nerviška baimės liga — tai lokiai, kurie labai retai 
apleidžia savo vaikus, pavojui ištikus. Didžiausia meile savo vaikams 
pasižymi bezdžionės. Apie jų meilę liudija daugelis „herojiškų“ žygių. 
Jos dažnai taip karžygiškai gina savo vaikus, kad sunku ir įsivaizduoti 
tokios vaikų meilės galybės. Vienas žymus geografas Gearg Brand iš 
kelionės po Afriką pasakoja šitokį atsitikimą: 

„Kartą aš ir dar penki draugai keliavome per mišką, godžiai ger- 
dami šiltą miško orą ir stebėdami kiekvieną paukštelį ir žvėrelį. Keletą 
kilometrų įėję į mišką pamatėme sene bezažionę, sėdinčią medyje su 
vaiku. Mano draugai įsigeidė pasiimti su savim bezdžioniuką. Prasidėjo 
„medžioklė“. Senė beždžionė, matydama negalėsianti savo vaiką išgel- 
bėti, apkabino jį rankom ir maldaujančiomis akimis žiūrėjo į mus. Kada 
mes norėjome senę nuvyti ir vaiką su savim paimti, tai motina jį taip 
stipriai laikė ir „verkė“, kad mes, supratę jos didelę meilę, turėjome 
palikti ją ramybėj“. 

Iš geografo pasakojimų reikia padaryti išvadą, kad bezdžionės 
meilė savo vaikui yra daug galingesnė už savisaugos ir gyvybės išlai- 
kymo jausmą, kuris pas visus gyvius yra labai galingas. 

Minėtas Joseph Delmont pasakoja iš bezdžionių gyvenimo dar 
įdomesnių dalykų jų meilės atžvilgiu. „Kartą bezdžionė pagimdė mažą 
ir silpną bezdžioniuką. Motina mažai tesirūpino vaiku. Kada aš ją pri- 
verčiau paimti vaiką į glėbį, ji momentaliai jį pasmaugė. 

Paskui aš pastebėjau, kad pasmaugtas bezdžioniukas buvo nesvei- 
kas: akys buvo aptrauktos pilka gleive ir vienas šonkaulis netaisyklin- 
gai išaugęs. Motina, žinodama jos vaiką nesveiką esant, jį todėl ir pa- 
smaugė“. 

Bet koks buvo Delmonto nustebimas, kada jis kitą rytą pamatė 
bezdžionės glėbyje mažą katytę... Bezdžionė katytę labai uoliai, tiesiog 
motiniškai globojo ir žindė. Praėjus savaitės laikui, bezdžionė — „mo- 
tina“ pradėjo katytę mokyti valgyti vaisius ir krimsti riešutus. lr nuo- 
stabus dalykas — niekuomet bezdžionė neduodavo „vaikui“ (katei) nei 
žalios, nei virtos mėsos, nors ji pati ir valgydavo. Ji katytę mokė ir 
penėjo, kaip savo vaiką. Katytei kur nors pasišalinus, bezdžionė labai 
susirūpindavo ir tol ieškodavo, kol rasdavo. Kada katė užaugo ir atvedė 
kačiukus, tai bezdžionė nesidžiaugė per daug savo „anūkais“. Bet ka- 
čiukus pašalinus, vėl ji pralinksmėjo ir mylėjo katę, kaip savo „dukterį“. 

Panašių atsitikimų būna ir su šunimis (kalėmis). Kalė, netekusi 
savo vaikų, priima kitos kalės vaikus ir juos globoja, kaip savus. 

Vienas iš įdomiausių Delmonto pasakojimų, vaizduojančių gyvulių 
meilę tarpusavy, yra tai, kaip jie vienas kitam teikia pagelbą ištikus 
nelaimei. 

Kartą jis, keliaudamas per dykumą, pastebėjo du bizonu (laukinius 
jaučius), kurių vienas bėgo pirma, o antras paskui, įsikandęs pirmojo 
uodegą. Bizonus pavyko sulaikyti. Tada pastebėta, kad antras bizonas 

buvo aklas ir pirmasis jį vadžiojo ir penėjo. „Vadovo“ uodega buvo 
gerokai apkramtyta, kas liudijo, kad jau senai jis savo „draugą“ vedžiojo. 

Juk tai gražiausias meilės pavyzdys. Kokia čia švari ir kilni meilė! 
Iš šio pavyzdžio mes galime pasimokyti, kaip reikia mylėti savo ar- 
timą — žmogų. Dabar dažnai žmonės padeda kitiems dėl tam tikrų 
sumetimų, išrokavimų, o tikros meilės ir nuoširdumo maža. O juk pa- 
vyzdžių mes turime labai daug, kad ir iš to paties gyvulių gyvenimo. 
Reiktų tik labiau stebėti gyvenimą, o patyrimas sužadins mumyse tikrą 


ir idealią meilę. Sekant Jozeph Delmont. 

Kas vra spiritizmas? 


Spiritistitai yra žmonės, kurie gali kalbėtis su mirusių žmonių dva- 
siomis. Jie sakosi, kad gali atsakyti į įvairius dažnai žmogų varginan- 
čius klausimus; gali sujungti šį pasauli su dvasiniu pasauliu. 

Tikėjimas, kad gyvieji gali susisiekti su mirusiais, yra užtinkamas 
jau senovės laikuose pas daugelį tautų. Žydai, graikai, romėnai, ger- 
manai, kinai, indai... ir arabai tvirtino, kad dvasios pasaulyje gali ne 
tik pasirodyti, bet dargi ir veikti. Taigi, moderninis spiritizmas yra ne 
kas kita, kaip grįžimas prie burtų ir įvairių pagoniškų kerėjimų. 

Moderniojo spiritizmo pirmieji atstovai buvo: gamtos tyrinėtojas 
Emanuelis Swedenborgas (1688 1772) ir vaikiškai pamaldus akių gydy- 
tojas Jungas Stillingas (f 1817). Zymiausias spiritistas pereitame šimt- 
metyje buvo moteris Hautfe. 

Didžiausias spiritizmo pasisekimas buvo maždaug apie vidurį pe- 
reito šimtmečio. Iki to laiko jis neturėjo gero pasisekimo. Ypač moks- 
lininkų tarpe buvo niekinamas, o pats spiritistas apgaviku vadinamas. 
Dabar kitaip pasidarė. Dabar jau žymūs ir mokyti žmonės daro bandy- 
mus; spiritizmą su dideliu atsidėjimu tiria ir jam teikia nemaža rei- 
kšmės. 

Kad galima būtų tarpininkauti tarp dvasių ir žmonių, reikia tarpi- 
ninkų, vadinamų — mediumų, spiritistų, kurie galėtų dvasias iš ano 
pasaulio iššaukti ir priversti jas atsakinėti į įvairius klausimus. Norint, 
kad dvasia pasirodytų, turi laukią žmonės susėsti aplink, užgesyti 
šviesą ir labai rimtai laikytis. Gali būti kambaryje apytamsi arba rau- 
dona šviesa. Dekoracijos esti visada juodos. Tada mediumas iššaukia 
dvasią, kuri pasirodžius kalba arba rašo. Tuo laiku atsitinka įvairių 
stebuklingų dalykų: įvairios šviesos pasirodo, indai, stalai, kėdės ir t.t. 
juda laisvi ore; kai kurie daiktai kambaryje pradeda kartais net 
bėgioti. Palengvinti pasikalbėjimą su dvasiomis yra išrastas net psi- 
chografas (kaip ir telegrafas); vadinasi, yra pritaisytas prie stalo arba 
kėdės kojos pieštukas, kuris judėdamas rodo įvairias raides. Po tuo 
pieštuku turi būti padėtas popieris su visomis raidėmis ir skaičiais. 
Tas raides, kurias parodo šokinėdamas į įvairias puses pieštukas, reikia 
tuo laiku vieną paskui kitą surašyti ir tuo būdu galima gauti atskiri 
žodžiai ir sakiniai. Gabesniems mediumams (tarpininkams) to nereikia, 
nes jie, būdami letarge (lyg ir apalpę), patys užrašo visa arba diktuoja 
kitems, ką jiems dvasios sako. 

Kartais atsitinka, kad išauktosios dvasios smarkiai sumeluoja, o patys 
spiritistai dažnai skundžiasi mediumų apgaudinėjimu ir noru pasipelnyti. 

Taigi, nėra jokio abejojimo, kad spiritizmas dažnai apgaudinėjimu 
ir melu remiasi, kas jau daug kartų pastebėta. Jeigu paminėsime nors 
ir Berlyno mediumę Oną Rothe, pas kurią rasta 153 gėlės, kuriomis ji 
laike bandymo labai vikriai apipylė žiūrovus. Panašių „būrimų“ daug 
būna. Bet vis tik lieka dar daug, konegalima prastais reiškiniais išaiš- 
kinti. Ir mediumai dažnai letarge (ekstazėje) pasako tokių keistų da- 
lykų, apie kuriuos jie, turėdami aiškią sąmonę, nieko nežino. Tam iš- 
aiškinti, sakoma, kad žmogaus sieloje yra įvairių paslaptingų jėgų, 
kurių mes dar nepažįstame. Beveik visi spiritistai yra nervingi, o 
dažnai ir ligoti žmonės. 

Bendrai, spiritizmas yra dar labai paslaptingas dalykas, ir vieni 
mokslininkai laiko jį tik apgaudinėjimu, kiti žiūri, kaip į daug ka ža- 
dantį dvasinį mokslą. 

J. Dek. 

Cidoklio vaišės. 

Cidokliai pasikvietė gražų būrelį žmonių. Izabelės, matote, Cido- 
klienės varduvės išpuolė. 

Palaužė svečiai galvas, paliūdėjo netikėtų išlaidų akivaizdoj atsi- 
radę, apvaikščiojo visas senojo ir naujojo miesto krautuves pigių bei 
praktiškų dovanų beieškodami ir vakare į Cidoklių butą kartu su sve- 
čiais pradejo plaukti beveik sidabriniai šaukštai, truputį iškeltos ir ne- 
visiškai kreivos stiklinės, apyvienodžių peilių ir šakučių rinkiniai, senų 
geležų krautuvėj rastos druskinės ir net gėlės, artistėms tik vieną kartą 
teišnuomotos. 

Cidokliai, žmonės beveik apsišvietę, šypsosi žiūrėdami į dovanas, 
svečius bučiuoja, prie stalo kviečia. 

O ant stalo pilna ir skystos ir tirštos Dievo dovanos. 

Svečiai, kas už skystųjų, kas už tirštųjų dalykų. 

— Labai prašom kąsti. — Maldavo Cidoklis. — Valgis, galima sa- 
kyti, tikriausia priemonė žmogaus organizmui palaikyti. 

— Taigi, taigi. Neseniai rašė laikraščiai, kad Amerikos mokslinin- 
kai ištyrę, jog be maisto žmonės maždaug kaip ir negalėtų gyventi. 
Nuo ilgo nevalgymo, girdi, žmogus tinsta, o paskui gali ir numirti. — 
Pareiškė Kirpentė, abu žandus žąsienos kulšimi užkimšęs. 

— Kai dėl tinimo, tai mokslininkai tvirtina, kad ir nuo persival- 


gymo žmonės taip pat tinsta, — atsiliepė Cidoklis. 
— Juk apsirijimas ir į septynias didžiąsias nuodėmes įtrauktas, — 
pridūrė Cidoklienė. — O pasitaiko, žinotumet, kad kitas žmogus sve- 


čiuose ar šiaip kokiama susirinkime jokio saiko netenka. Susirenka, sa- 
kysim, į vardines arba kokias krikštynas, kitas gal porą dienų prieš tai 
pasnikavęs, kai pamato valgį, tai rodos koks liūtas puola prie stalo. 
Svečiai, kaip komandą išgirdę, visi vienu mostu padėjo šakutes. 
Kirpentės užžandžiuose sustingo žąsiena. 
— Prašom, labai prašom užkandžiauti! Kokios tamstai įpilti? — 
Šokosi Cidoklienė, bonką rankon pasigavusi. 

— Visaip su svečiais atsitinka. — Traukė savo kalbą Cidoklis. — 
Sakysim, susirenka kokie tipai į varduves ar šiaip į kokį susirinkimą, 
tai ryja, ryja, kad išeidami vos pro duris išlenda. O rytą žiūrėk — laiptai 
apvemti. 

— Ką suryja, tai suryja. — Vėl atsiliepė Cidoklienė. — Tebūna 
Dievo garbei. Bet, žiūrėk, kitas dar ir kišenes prisikrauna. Ana, per vyro 
varduves tokių gardžių saldainių kad pripirkau. Vienas ėmė, kitas ėmė. 


iūriu — nebėra saldainių. O vieno svečio kišenė, žiūriu — atsivėpusi. 
— Kad saldainius paima, tai tiek to. Bet vieną kartą pas mane 
patį vienas svečias pusę forširuotos lydekos įsigrūdo kišenėn. — Neat- 


siliko ir Cidoklis. 
Brangieji svečiai pradėjo į delnus kosėti ir ant kėdžių nerimti. Pa- 
šiurienė paprašė šalto vandens. 


— Prašom, ponai, valgyti. — Vėl sujudo Cidoklienė. — Tiek pri- 
viriau, tiek prikepiau. 

— Aš, tai jau pamokytas su svečiais. — Kalbėjo Cidoklis šaltai 
kramtydamas valgį. — Pernai per žmonos varduves taip pat turėjom 


svečių. Tai, žinotumėt, kai svečiai išsiskirstė, žiūrim — dingo pora rank- 
šluosčių ir iš prieškambario naujutėlis paltas. Dingo, kaip ugny sudegė. 
Už rankos nenutvėręs nieko negali sakyti. 

Kirpentė staiga pašoko, pažvelgė į laikrodį. 

— Labai atsiprašau, ponai, turiu skubėti. — Reikalai, posėdis... — 
Ir pasileido pro duris. 

Cidokliai sustojo prašyti Kirpente pasilikti. 

Kirpentė šaute iššovė. Cidoklis, grįžęs prie stalo, pamerkė svečiams. 

-- Posėdis... Zinome mes tuos posėdžius. Persivalgė nevidonas. 

Cidoklienė apžiūrėjo stalą, kur sėdėjo Kirpentė, ar viskas tebėra. 

— Taigi, sakau, paltas dingo ir gana. O svečiai, rodosi, buvo nieko 


sau žmonės. Ir dovanų prinešė. — Tęsė Cidoklis kalbą, pabėgusio Kir- 
pentės nutrauktą. 
— Kas ten prinešė. — Atkirto Cidoklienė. — Jei bent pustuzinį 


lėkščių dovanomis galima skaityti. Bet ir tų pačių penkios buvo sutru- 
kinėjusiais kraštais. 

— Kad ir tas dovanas, kaip iš karto pažvelgi, tai rodos neblogas 
daiktas. Zmogus ir širdį parodo, ir namams nauda. lr kai giliau pa- 
žiūri — vieni niekai. Ziūrėk, atnešė tau dovaną cento vertą, o prisėdo 
vaišintis, tai nučystino pusę stalo ir gana. 

Departamento sekretorius Kucinys išblyškęs pakilo, priėjo prie 
lango, atsidarė jį ir pradėjo kelti koją. 

Kucinį pavyko atitraukti nuo lango, kitaip jis būtų iššokęs iš trečio 
aukšto. 

Svečiai iš Cidoklio varduvių išsiskirstė beveik nepastebimai, pa- 
likę kas kepurę, kas apsiaustą. 

— Ar čia kas smirdėjo, ar buvo pridegę, kad taip mažai svečiai 
tevalgė. — Spėliojo Cidoklienė. 

— Kas ten smirdės. — Atsakė Cidoklis baigdamas graužti kalakuto 
sparną. — Pririjo biaurybės ir išvaikščiojo. _ 

Iš Pivošos ,„Zviląsnis į gyvenimą“. 

IŠ NEPR. LIETUVOS. 


— Lietuva, sudariusi santarvę su 
Latvija jr Estija, nori sueiti į glau- 
esnius santykius ir su Skandinavi- 
jos valstybėmis, o visų pirma su 
Svedija. Tuo tikslu š. m. birželio mėn. 
10 dieną lankėsi Švedijos sostinėje 
Stokgolme Lietuvos užsienių reikalų 
ministeris Lozoraitis. Lietuvos mi- 
nisterį Stokgolme pasitiko Svedijos 
užsienių reikalų ministeris Sandleris. 
Paskui ministerį Lazoraitį iškilmin- 
gai priėmė Svedijos karalius Gusta- 
vas. Per kelių dienų pasitarimus iš- 
kelta ir apsvarstyta abiejų draugingų 
tautų bendri reikalai ir nutarta sueiti 
į artimesnį bendradarbiavimą. Švedų 
spauda ta proga plačiai rašė apie 
Lietuvą ir karštai sveikino abiejų 
valstybių susiartinimą. Dabar lau- 
kiamas Svedijos užsienių reikalų 
ministeris Kaune. 

— Š.m. gegužės mėn. 26 dieną 
Nepr. Lietuvoje buvo surengta ka- 
riuomenės ir visuomenės šventė. 
Kaune ir kituose Lietuvos miestuose 
buvo bendros karių ir visuomenės 
pamaldos už laisvės kare žuvusius 
Lietuvos karžygius, paskui buvo ka- 
riuomenės ir visuomenės organiza- 
cijų eisenos. Šventės proga buvo 
parodyta visuomenei kariuomenės 
parengimas ginti savo tautos laisvę. 
Valstybės Prezidentas ir kariuomenės 
vadai pasakė gražias kalbas, kvies- 
dami plačiąją visuomenę gerbti, my- 
lėti ir visokiariopai remti savąją ka- 
riuomenę, o karius — garbingai ne- 
šloti tautos pavestą ginklą, džiaugtis 
ir didžiuotis, kad jiems atiteko gar- 
bingiausia piliečių pareiga budėti 
savo valstybės laisvės sargyboje. Tą 
pačią dieną įvyko atsargos karininkų 
ir savanorių kūrėjų susivažiavimai, 
kurie nutarė įsteigti ginklų Fondą. 
Lietuvos laisvės pirmųjų gynėjų su- 


manymas rado pritarimo plačiosios 
visuomenės. Fondas susidarys iš 
laisvai piliečių aukojimų skatikų ir 
bus suvartotas Lietuvos kariuomenės 
ir šaulių ginklavimui. Iki šiol kariuo- 
menės ginklais rūpinosi tik valdžia, 
dabar tuo reikalu rūpinsis ir visa 
tauta. Minėtos šventės proga iškilo 
sumanymas įtraukti į krašto apsau- 
gos darbą ir Lietuvos moteris. Tuo 
reikalu jau buvo sušaukti keli orga- 
nizuotų moterų pasitarimai ir išrink- 
tas komitetas, kuriam pavesta suda- 
ryti Lietuvos moterų karinio paren- 
gimo planas. 


— Visa Lietuva nekantriai laukia 
atskrendant iš Amerikos leitenanto 
Vaitkaus, lėktuvu „Lituanika II". Kaip 
žinom, „Lituanika I“ skrido per Ątlan- 
to vandenyną mūsų oro didvyriai 
Darius ir Girėnas, kurie prie pat tė- 
vynės sienos garbingai žuvo. Vaitkus 
pasiryžo užbaigti Dariaus ir Girėno 
didįjį oro žygį ir atskristi įš Ameri- 
kos net Kaunan nenutūpdamas. 
Lėktuvą nupirko Amerikos lietuviai. 
Skridimas jau galutinai parengtas, 
dabar tik laukiama palankaus oro. 
Tikimasi, kad Vaitkus atskris Kau- 
nan birželio pabaigoj ir vėl panašiai, 
kaip Darius su Girėnu, savo žygiu 
išgarsins Lietuvos vardą. Lietuvos 
aero klubas rengia iškilmingą „Li- 
tuanikos II“ sutikimą. 


— Jau baigiama įrengti nesenai 
pastatytas Kaune Vytauto Didžiojo 
muziejus, kuris bus didžiausias vi- 
soj Pabaltėj. Šiomis dienomis atga- 
benami iš Belgijos 28 varpai, kurie 
bus pakabinti muziejaus bokšte ir 
kuriais bus skambinama per tauti- 
nes iškilmes. Dabar perkeliami nau- 
juosna rūmuosna buvęs karo mu- 
ziejus ir kiti Kauno muziejai. Nauju 
muziejum Lietuva tikrai galės pasi- 
didžiuoti prieš pasaulį. 

— Šiemet sukanka 25 metai, kai 
įsikūrė lietuvių katalikiškojo jaunimo 
ateitininkų organizacija. Ateitinikai 
davė Lietuvai daug nusipelniusių 
žmonių. Dabar ateitininkų organiza- 
cija yra skaitlingiausia iš akademinio 
jaunimo organizacijų. Sukaktuvių 
proga šaukiamas Telšiuose liepos 
mėn. 20 dieną kongresas, kuriame 
tarp kitų skaitys paskaitą Lietuvos 
ministeris Cekoslovakijai dr. Ed. 
Turauskas. 

— Nepr. Lietuvoj pasižymėjo 
ypatingu veiklumu jaunųjų ūkininkų 
rateliai. Birželio mėnesį suėjo jų 
veikimo penkmetis. Šiuo metu visam 
krašte yra 700 ratelių su 20,000 na- 
rių. Toji organizacija galima paly- 
ginti su didžiule ūkio mokykla, nes 
retelių nariai per kelius metus gali 
gerai išmokti vesti įvairias ūkio ša- 
kas. Penkerių metų sukaktį jaunųjų 
ūkininkų rateliai paminėjo visokiais 
konkursais įvairių ūkio produktų 
gaminimo, knygynėlių steigimo, sėk- 
lyčių įrengimo ir panašiais. 

— Dzūkijos sostinėje Merkinėje 
birželio mėn. 11 dieną buvo surengta 
dzūkų senovinė šventė, kurion buvo 
suplaukę iš visos Nepr. Lietuvos apie 
15000 jaunimo. Daugumas šventės 
dalyvių buvo posipuošę senobiniais 
lietuviškais drabužiais. Iškilmių metu 
buvo žaidžiami senobiniai žaidimai 
ir grojama senobiniais instrumentais: 
ragais, kanklėmis ir kitokiais. Ten 
pat buvo surengta Dzūkijos senovės 
paroda. Sventėje dalyvavo Valstybės 
Prezidentas ir daug aukštųjų svečių. 


IŠ LENKIJOS. 


— Maršalo Pilsudskio mirtis pri- 
slėgė sunkiu gedulu beveik visą lenkų 
tautą. Dabar spaudoj ir organizaci- 
jose svarstoma, kaip pagerbti ir 
įamžinti mirusio lenkų valstybės 
kūrėjo atminimas. Maršalo kūnas, 
kaip jau rašėmė, palaidotas Kroku- 
voje, Vavėlio pilies bažnyčios pože- 
miuose, sidabriniame karste ir dabar 
gausiai iš viso krašto ekskursijų lan- 
komas. Krokuvon vykstantiems gele- 


žinkelis duoda didelius palengvįni- 
mus. Prie Krokuvos pilamas marš. 
Pilsudskio kalnas. Žemė kalnui pilti 
gabenama iš įvairių lenkams bran- 
gių ir atmintinų vietų. Visi, atvyks- 
tantieji Krokuvon maršalo karsto 
lankyti, dalyvauja ir minėto kalno 
pilime. Salia šito paminklo įvairiuose 
miestose bus statomi kitoki pamin- 
klai. Marš. Pilsudskio širdis atgaben- 
ta Vilniun ir laikinai įmūryta Šv. 
Teresės bažnyčios sienoje. Ten pat 
atgabenta ir maršalo motinos ir gimi- 
nių palaikai, kurie 1884 metais buvo 
palaidoti Sugintų parapijos kapinėse 
Nepr. Lietuvoje. Palaikų atgabenti 
buvo nuvykę Nepr. Lietuvon marš. 
Pilsudskio adjutantas kapitonas Le- 
peckis ir maršalo seserėnas Kade- 


'nacy. Lietuvos valdžia jokių kliūčių 


Pilsudskių palaikus gabenant nedarė. 

— Siuo metu posėdžiuoja Var- 
šuvoje Lenkijos seimas ir senatas, 
kur svarstomas seimo, senato ir 
prezidento rinkimų įstatymas. Pagal 
naujo įstatymo projektą kandidatus 
seiman įstatys tam tikslui sudaryti 
komitetai iš savivaldybių ir kitų len- 
kų organizacijų atstovų. Tuo būdu 
naujan seiman opozicijos atstovai 
galės nepatekti. Senato trečdalį skirs 
prezidentas, o du trečdaliu rinks 
nusipelnę asmenys. Prezidentą rinks 
seimo ir senato išrinki elektoriai. 

— Prieš keletą metų išvažiavo 
Prancūzijon daug lenkų emigrantų. 
Daugiausia jų dirbo kasyklose. Pra- 
sidėjus nedarbui Prancūzijoje, daug 
lenkų darbininkų neteko darbo ir 
verčiami grįžti tėvynėn. Daugelis jų 
neturi už ką grįžti ir vargsta didelį 
vargą, negaudami iš prancūzų val- 
džios jokios paramos. Prieš keletą 
dienų lenkų bedarbių minios darė 
triukšmingas demonstracijas Pary- 
žiuje ir kituose Prancūzijos miestuo- 
se, reikalaudami darbo ir paramos 
darbo netekusiems. Per demonstra- 
cijas buvo susirėmimų su policija. 
Sunku tikėtis, kad lenkų bedarbių 
teisingi protestai pagerintų jų var- 
gingą būklę. 

IŠ MŪSŲ PADANGĖS. 


Barčiai, Varėnos vals., Vil.- 
Trakų apskr. Nežiūrint sunkių są- 
lygų, lietuviškas judėjimas stiprėja. 
Dauguma jaunuomenės organizuota 
ir susipratusi, ių Metų mūsiškių 
judrumas —tai daugiausia veiklios 
kazimieriečių skyriaus valdybos nuo- 
pelnas. Valdybon įeina: Jurgelio- 
"nis —pirm., R. Skliutaitė, J. Poškus, 
B. Kašėta ir J. Česokas. Kilka. 


Svenčionys. Čia nuo birželio 
mėn. 21 dienos posėdžiauja Vilniaus 
Apygardos teismas, kuris kasdien 
nagrinėja po keletą lietuvių bylų. 
Lietuviai daugiausia kaltinami už 
16-to vasario paminėjimo rengimą 
be pranešimo storastijai, už vaka- 
„rėlių rengimą be leidimų, už vaikų 
mokymą lietuviškai be leidimo ir 
panašiai. Saltekšnis. 

Red. pastaba: Jeigu įvairūs pa- 
minėjimai bei pramogos rengiama 
tik kurios nors draugijos nariams, 
tai jokių pranešimų valdžiai ar val- 
džios leidimų nereikia. Bet tokiose 
pramogose negali dalyvauti nė vie- 
nas asmuo, kuris draugijai nepri- 
klauso. 

Valkinykas, Vil.-Trakų apsk. 
Birželio 13 d., šv. Antano atlaidų 
proga, Valkinyko miestely lietuviai 
mokytojai skaityklų vedėjai buvo 
surengę didelį vakarą. Vaidino 6 
veiksmų dramą „Gonovaite“. Šis 
veikalas vaidinti nelengva, nes jis 
reikalauja daug vaidintojų, tinkamų 
dekoracijų ir tam tikrų kostiumų, 
Bet šio vakaro vaidintojai visus tuos 
sunkumus nugalėjo ir šią dramą 
suvaidino sėkmingai. Vakaro progra- 
mą publika pabaigė mūsų tautos 
himnu. 

Šį vakarą matė daug žmonių. Jų 
tarpe buvo kunigai su vietos klebo- 
nu kun. Abaravičium ir Beniakainių 
dekanu Dubiečiu priešaky ir iš Vil- 
niaus atvykę svečiai: p.p. K. Stašys, 
kun. Pr. Bieliauskas, V. Budrevičius, 


S. Špokas ir kiti, Za. 


IŠ VILNIAUS. 


Atostogos. Birželio mėn. 15 
dieną visose mokyklose pasibaigė 
mokslo metai. Atostogos truks iki 
rugsėjo mėn. 1 dienos. 

Mūsų vyresnieji moksleiviai silsė- 
damiesi turėtų prisiminti ir savo kul- 
tūrines parelgas gimtajam sodžiuje. 

Skautų stovykla. Gedimino 
Draugovės -skautai šiemet surengė 
savo metinę stovyklą Antakalnio 
miške. 

Baigė moksius. Vilniaus uni- 
versiteto teologijos skyrių baigė su 
teologijos magisterių titulais ir išsi- 
šventino į kunigus lietuviai: Edmun- 
das Basys ir Stanislovas Valiukevi- 
čius. Abu kunigai mūsų jaunimui 
žinomi, kaipo kilnios dvasios ir gra- 
žių pasiryžimų lietuviai,todėl džiau- 
giasi visas mūsų jaunimas sulaukęs 
naujų dvasios vadovų, 

Poznanės universiteto agranomi- 
jos skyrių baigė lietuvis Petras Ka- 
šėta, kuris gavo agronomijos inžinie- 
riaus titulą. Mūsų jaunas inžinierius 
baigė mokslus su pasižymėjimu ir 
todėl buvo pakviestas eiti ten pat 
asistento pareigas, bet, sakosi, ilgisi 
tėviškės ir ketina grįžti Vilniaus 
kraštan pas savuosius. 

Vargoninkų mokyklą Vilniuje 
baigė lietuvis Motiejus Kurila. 

Vytauto D. gimnaziją baigė ir 
išlaikė brandos egzaminus: Bagde- 
navičius Jonas, 2) Galickas Povilas, 
3) Jurša Julius (su pasižymėjimu), 
4) Markavičiūtė Marė, 5) Martinkė- 
nas Vytautas, 6) Micius Liudvikas, 
1) Petrašūnas Juozas; 8) Radziulis 
Vladas, 6) Ramanauskas Konstanti- 
nas, 10) Razmųkas Dominykas, 11) 
Stukėnaitė Pranė, 12) Šatkauskas 
Jonas, 13) Ulozaitė Alma, 14) Vai- 
na Juozas, 15) Varnas Juozas, 16) 
Zacharas Feliksas, 17) Žukauskas 
Albinas, 18) Kavaliauskas Daminy- 
kas ir 19) Uždavinys Motiejus. 

Svenčionių Lietuvių gimnaziją 
baigė ir išlaikė brandos egzaminus: 


1) Jurkevičius Vladas 2) Maldžiūnas 

Viktoras, 3) Mickevičius Leonas, 4) 
Norkūnas Leonas, 5) Munčelis Al- 
fonsas ir 6) Umbražūnas Albertas. 

Švenčionių mokytojų seminariją 
baigė lietuviai: Stasys Bukauskas ir 
Vaclovas Kondrakevičius. 

Naujiems šviesos darbininkams 
„Jaunimo Draugas“ linki visokerio- 
pos Dievo palaimos savarankų gy- 
venimą pradėjus. 

Paroda. L. Šv. Kazimiero D-jos 
veikimo dešimtmečiui paminėti tos 
D-jos Moterų skyrius surengė liau- 
dies meno parodą, kuri buvo iškil- 
mingai atidaryta Sekminių antrą 
dieną. Paroda užėmė keturias dideles 
Vytauto D. gimnazijos sales ir skai- 
toma didžiausia iki šiol Vilniuje bu- 
vus'ų tos rūšies parodų. Daugiausia 
išstatyta mūsų sesučių raštuotų au- 
dinių, kurie labai skoningai išdėstyti 
ir tiesiog traukte traukė lankytojų 
akį. Kiekvienas raštuotas audinys 
kaip gyvas sakė, kad darbščios mū- 
sų sesučių rankos ir didelis grožio 
supratimas. Kas kartą parodą aplan- 
kė, tas ir antrą kart atėjo, tikrai buvo 
įdomu. Gaila, kad taip greit, nes jau 
birželio mėn. 26 dieną buvo už- 
daryta. Parodos sumanytoja ir orga- 
nizatcrė p. Z. Stašienė, Šv. Kazi- 
miero D-jos Moterų skyriaus pirmi- 
ninkė, kuriai padėjo mūsų jaunieji 
menininkai ir būrelis studentų, o pa- 
rėmė visa mūsų sodžiaus šviesuo- 
menė. 

Gražios Sekminės. Sekmi- 
nių proga Vilniuje buvo didelis lie- 
tuvių judėjimas. Pirmą dieną šv. 
Mikalojaus parapija lankė kalvarijas. 
Kartu su miestiečiais ėjo Kryžiaus 
kelių lankyti apie 5000 maldininkų 
iš provincijos. 

Sv. Kazimiero D-ja su studentų 
dramos kuopele surengė per Sek- 
mines net du vakaru: Vieną Sekmi- 
nių išvakarėse, o kitą — Sekminių 
antrą dieną. Ąbu vakarai buvo su- 
rengti atvykusiems iš kaimų Šv. 
Kazimiero D-jos nariams. Be to, 
D-ja visiems savo nariams parūpi- 
no nemokamų butų. 


—————————————— 


Antrą Sekminių dieną buvo ati- 
daryta Šv. Kazimiero D-jos Vilniaus 
Moterų skyriaus surengta liat dies 
meno paroda, kurjos atidarymo iš- 
kilmėse dalyvavo daug lietuvių ir 
kitataučių atstovai. Tą pačią dieną 
parodą aplankė virš tūkstančio as- 
menų. 

Moksleivių vakarėlis. Bir- 
želio mėn. 1 dieną Vytauto D. gim- 
nazijos antros klasės mokiniai su- 
rengė gražų vakarėlį. Buvo vaidinta 
Juozo Kanopkos aperėtė „Stebuklin- 
gas Ragas“. Beto dar buvo choras. 
Visą programą išpildė vieni antros 
klasės mokiniei, kurie ir darbo ne- 
pagailėjo, kuriems irsumanumo ne- 
trūko. Režisavo pats autorius. 


Koncertas. Gegužės mėn. 25 
dieną Vytauto D. gimnazijos moki-- 
niai muzikai, prof. Galkausko vado- 
vaujami, surengė didelį koncertą ke- 
turių kompozitorių: Simkaus, Bacho, 
Hendelio ir Sopeno jubiliejui pami- 
nėti. Buvo išpildyti gražiausi jubi- 
liatų kūriniai, tai paskirų asmenų, 
tai grupėmis. Koncerte dalyvavo ir 
mokinių choras. Šis koncertas dar 
kartą įtikino mūsų visuomenę, kad 
muzikos mokymas Vytauto D. gim- 
nazijoj aukštai pastatytas. 


Motinos diena. Gegužės mėn. 
26 dieną Šv. Kazimiero D-jos Mo- 
terų skyrius surengė Motinos dieną. 
Paskaitą skaitė skyriaus pirmininkė 
Z. Stašienė. Be to dar buvo kon- 
certėlis. 

Iš Labdarybės D-jos. Bir- 
želio mėn. 2 dieną buvo metinis 
Lietuvių Labdarybės D-jos susirin- 
kimas, per kurį buvo patvirtinta 
D-jos veikimo apyskaita ir perrinkta 
valdyba. Siemet valdybą sudaro: 
kun. K. Cibiras — pirm., V. Budre- 
vičius—vicepirm., K. Stašys— iždin., 
kun. Pr. Bieliauskas — sekret., inž. 
K. Blažys, mokyt. V. Martinkėnas ir 
adv. A. Juknevičius— nariai be ypa- 
tingų pareigu. Revizijos komisijon 
išrinkta: M. Žmuidzinienė, VI. Nar- 
butas ir St. Špokas. 


186 JAUNIMO DRĄUGAS 6 Nr. 


í Ji à f 2 A N), a 
| | AA AENA 
4084 AU Sy 
N Ng r 4 “ 


Apė is AT 


X. t: + 
a U 
(y 4 47 A! 
r my 
3 fi + 
y 1 


f * 
4 
at 1 y ~ ; É / 8 
A Jav $ vt 7 Nk Aš $ 
JA c tfre refa ai Pamela RA ZG D G D 
IN ANK ASP SAS TAS : 
Pre PE E ERAI EL LEEA FE RNASE E I LAEE e ONT TTT 


Zmogaus gyvenimas. Nors 
dažnai tenka išgirsti nuomonių, esą 
seniau žmonės ilgiau gyvenę. Bet 
iš tikrųjų, yra kitaip. Viduramžy vi- 
dutiniškas Žmogaus amžius buvo tik 
25 m. 1901 metais vidutiškas žmo- 
gaus amžius pakilo iki 49 metų, o 
1926 m. net iki 57 metų. 

Vadinasi, palyginus su viduram- 
žiu, žmonės šiandie gyvena ilgiau 
negu dvigubai. Viduramžy dauguma 
žmonių mirdavo būdami vaikais. 
Visi silpnesni vaikai išmirdavo. Pe- 
silikdavo tik labai stiprūs. Šiandie, 
dėka hisijenai (rūpinimasis sveika- 
ta) ir gydytojų priežiūra bei gydy- 
mui, ir silpni vaikai užauga ir susi- 
laukia kariais ilgo amžiaus. 

Mokslininkai ištyrė, kad vlsi gy- 
vūnai gyvena maždaug penkis kar- 
tus tiek, kiek auga jų kaulai. Žmo- 
gaus kaulai auga apie 20 metų. Va- 
dinasi, normalus žmogaus amžius 
turėtų būti apie 100 metų. Iš tikrų- 
jų gi šimto metų labai mažai kas 
sulaukia. 

Amerikoj įsivyravo pažiūro, kad 
žmogaus pajėgos pasiekia aukščiau- 
sio laipsnio tarp 25 ir 40 metų. 
Dėl to ten žmogui po 40 metų am- 
žiaus jau,sunku rasti sau tarnybą. 
Iš čia kilo šūkis, — kad gyvenimą 
ilginti neapsimoka. Bet iš tikrųjų 
nuomonė, kad kiekvieno žmogaus 
ne tik fizinės, bet ir dvasinės pajė- 
gos po 40 metų amžiaus eina ma- 
žyn, yra klaidinga. Daugelis didelių 
darbų padarvta žmonių po 60 me- 
tų amžiaus. 

Mokslininkas Dorland išskaičia- 
vo, kad didžiausieji pasauly veika- 
lai nuveikti žmonių tarp 40 ir 70 
jų amžiaus metų. Jis rado, kad iš 
400 labiausiai pagarsėjusių vyrų, 90 
nuveikė savo didžiausius darbus bū. 
dami visai seni. Galilėjus (didelis 
astronomas), Bukroffas, Biuffonas 


(istorikai), Getė (poetas), LamarkaS 
(gamtininkas), Verdi (kompoziio- 
rius), Spenseris (filosofas) sukūrė 
savo didžiausius kūrinius tarp 70 ir 
85 savo amžiaus metų. Garsusis ta- 
pytojas Ticianas sukūrė vieną ge- 
riausių savo paveikslų, turėdamas 
08 metus. Kompozitorius Handelis 
sukūrė gražiausius savo kūrinius po 
75 metų amžiaus. 

Geležiniai ,žmonės“. Nau- 
jorke buvo savotiškə, nepaprastai 
idomi paroda, kurioje išstatyti visi 
per paskutiniuosius dešimts metų su- 
konstruotų mechaniškų žmonių, žmo- 
nių —automatų modeliaj. Si paroda, 
šis Žmogaus protu ir technikos tri- 
umfas sukėlė didžiausio susidomėji- 
mo visoje Amerikoje. 

Didžiausias žmogaus noras, no- 
ras sukurti automatą, sukurti me- 
chanišką vergą, kuris klausytų ir 
tarnautų, jau realizuotas. Parodoje 
aiškiausiai matyti, kokiu būdu gimė 
mechaniškas žmogus ir kas jis yre. 
Negyvas mechanizmas, gavęs įsaky- 
mą, vykdo jį neatsikalbinėdamas — 
uždega šviesą, keičia pinigus, saugo 
duris ir dirba daugybę kitų juodų 
darbų. 

Palyginti mechaniškas žmogus 
dar jaunas. tačiau spėjo jau susiskal 
dyti į gimines. Yra dvi mechaniškų 
žmonių rūšys — teleluksai, kurie 
veikia šviesos spindulių įtakoje, ir 
televoksai, kurie gyvi balso bangų 
veikiami. Trečioji giminė turi tik 
vieną atstovą. Tai okkultus, kuris 
veikia radio bangų įtakoje. 

Iš visų šitų trijų giminių protin- 
giausias ir naudingiausias žmogui 
okkultus. Tai mechaniškas kareivis 
arba policininkas. Nors okkultuso 
geležinis kūnas daug sveria, bet gali 
bėgti žymiai greičiau nekaip grei- 
čiausias žmogus. Jo vienintelė akis 
daug galingesnė už paprasto žmo- 

gaus akis. Ūūmine lazda, kurią jis 
turi rankoje, gali pritrenkti net 
dramblį. Okkultus geras sutvėrimas, 
gaila tik, kad jis neturi sielos, ne- 
turi sąmonės, 

Okkultus nervų centras — radio 
siunčiamoji stotis. Okkultus visiškai 
pareina nuo žmogaus, kuris jį valdo. 
Okkultus, nors ir būdamas žmogiško 
pavidalo, vis dėlto yra mašina, o 
daugiau niekas. Jis yra reikalingas 
kito, kuris jį globotų, kuris duotų 
nurodymus, kuris jį valdytų. 

Praktikoje okkultus tarnauja šiaip. 
Reikia, sakysime, išsklaidyti demon- 
strantus. Iš policijos nuvados išstu- 
miami į gatvę du okkultai. Jų šefas 
sėda į automobilį, važiuoja kokį ki- 
lometrą atstu jų ir duoda radio ban- 
gomis įsakymus. Šefo balsas — ok- 
kultus balsas. Okkultus burnos vie- 
toje turi galingą garsiakalbį, kuris 
perduoda miniai viską, ką sako še- 
fas. Jeigu minia neklauso perkūniško 
okkulto įspėjimo, tai okkultus, gavęs 
iš šefo įsakymą, paleidžia į darbą 
savo gūminę lazdą, mėto ašarines 
bombas, veržiasi pirmyn, grįžta, vėl 
puola ir 1. t. Minia prieš tokią bai- 
dyklę yra bejėgė. Vienintelis išėji- 
mas — pasitraukti. 

Okkultus širdis — galingas 60 
arklio jėgų motoras. Vietoje kojų 
turi vikšrą, panašų į tankų vikšrus. 
Lygsvarai palaikyti pritaisomas spe- 
Cijalus aparatas, gyroskopu vadina- 
mas. 

Okkultus minėtoje parodoje už- 
ėmė vyriausią vietą. Be abejo, ne- 
nuostabu, nes jis, gal būt yra „pro- 
tingiauslas“ iš visų Žmonių automatų 
ir gali atlikti jau sudėtingesnius 
darbus. 

Keista respublika. Athoso 
kalno vienuolių respublika yra gal 
keisčiausia ir įdomiausia pasauly 
respublika. Ji vadinasi Hagios Oros 
(šventasis kalnas) ir yra nedidelis 
pusiasalis, išeinąs į Egėjaus jūrą 
(tarp Graikijos ir Mažosios Azijos). 
Jis turi apie 60 kilometrų ilgio ir 
apie 15 pločio. 


Pusiasalis yra sujungtas siaurute 
žemės juosta su Graikija. Jo gale 
aukštas, 2 kilometų kalnas, kuris 
nuo seniausių laikų buvo laikomas 
šentuoju. Jau trečiame amžiuje po 
Kristaus čia apsigyveno vienuoliai 
ir gyvena po šiai dienai. Sventasis 
kalnas gerbiamas ne tik krikščionių, 
bet ir mahometonų. Kai turkai pen- 
kioliktame amžiuje užkariavo Bal- 
kanų pusiasalį, jie leido ir toliau 
gyventi vienuoliams šventame kalne. 
Turkus iš Balkanų pavarius, šv. Kal- 
nas tapo pusiau nepriklausoma, 
graikų globojama, respublika. 

itoj respublikoj gyvena apie 
0000 žmonių. Daugiausia rusai ir 
graikai. Yra bulgarų ir kitų tautų. 
Mažne visi gyventoj i vienuoliai. Qy- 
vena jie vienuolynuose ir pavieniui. 
Respublikos valdžią sudaro taryba 
(sinodas) ir atstovų nuo 20 vienuos 
lynų. Taryba renka iš savo tarpo 
komitetą —vykdomąją valdžią 4 na- 
rių. Komitete pirmininkas yra val- 
stybės galva. 

Didžiausia šios respuklikos kei- 
stenybė—tai moteriškos lyties visiš- 
kas į respubliką neįsileidimas. Cia 
nestovėjo moteriška koja jau nuo 
seniausių laikų. Imperatoriaus Te- 
odozijaus didžioio duktė Plakidija 
norėjo aplankyti šventąjį kalną; im- 
peratariaus įsakymu vienuoliai ruo- 
šėsi ją patikti. Pasakojama, kad vos 
privažiavusi prie šv. kalno ribų, ji 
išgirdusi baisų balsą, draudžiantį 
peržengti tas ribas ir grasinantį di- 
džiauslomis bausmėmis, jei nepa- 
klausytų. Plakidija nusigandusi pa- 
bėgo ir liepė toj vietoj pastatyti 
bažnyčią. Antrą kartą Ath^są norė- 
jo aplankyti Konstantinopolio užka- 
riautojo sultono Mahometo II moti- 
na Marija, kuri buvo krikščionė. 
Sakoma, ir Marija turėjo pabėgti, 
nepastačiusi kojos ant pusiasalio. Ir 
ją kažkoks baisus balsas privertęs 
pasitraukti. 

1881 m. Rusijos did. kunigaikštai- 
tė Aleksandra Nikolajevna atvyko 
aplankyti Athosą. Bet ji sausumon 

nė nelipo, o visą laiką išbuvo laive, 
uoste. Ír ne tik moterys, bet nė 
moteriškos lyties gyvuliai nėra ken- 
čiami šitoj respublikoj. Išimtis da- 
roma tik bičių motinai, nes bičių 
vaškas reikalingas žvakėms. Šita 
respublika dabar nori nusikratyti 
graikų globa ir tapti visai nepriklau- 
soma, 

Žvėrių karalius. Liūtas visai 
teisingai yra vadinamas žvėrių kara- 
lium. Jo aukštis yra truputį didesnis 
už vieną metrą, o ilgis, drauge su 
uodega, apie tris metrus. Liūtai pa- 
tinai turi didelius, gražius karčius, 
o pataitės karčių neturi. Ypatinga 
yra liūto veido išraiška. Tuo tarpu 
kai kiti kačių giminės žvėrys, kaip 
antai, tigrai, leopardai, niekad nepa- 
žiūri tiesiai į akis, liūtas ramiausiai 
pakelia žmogaus akių žvilgsnį. 

Labai seniai liūtai gyveno net 
Europoj; tai buvo vadinamas urvinis 
liūtas. Bet istoriškais žmonijos lai- 
kais liūtų Europoj jau nebebuvo. Da- 
bar liūtai gyvena tik Afrikoj ir Ązi- 
joj, bet ne visur. 

Apie liūto jėgą pasakojama daug 
nuostabių dalykų, tačiau dauguma 
jų yra pramanyti. Bet tikra yra, kad 
liūtas, sučiupęs metinį veršį, su juo 
gali peršokti pačią aukščiausią tvorą. 
Liūtas puola gyvulius tik tade, kai 
yra alkanas. Sotus būdamas jis nie- 
kam žalos nedaro, tuo tarpu kai 
tigras piauna, kas pakliuvo, vis tiek, 
alkanas ar priėdęs jis būtų. Žmo- 
gaus liūtas niekad nepuola, jei, ži- 
noma, nėra sužeistas. Pasakojama, 
kad arabai, sutikę dykumoj liūtą, 
eina tiesiog prie jo, šaukdami ir 
mosuodami. Liūtas tokiais atvejais 
visada pasitraukiąs į šalį. Liūtas 
minta stirnomis ir kitais žolę ėdan- 
čiais gyvuliais, bet niekad savo gro- 
bio nevaiko. Prišliaužęs, šoka stverti, 
bet jei pirmu šuoliu nesučiumpa, tai 
toliau neveja. 

Kad ir stiprus yra liūtas, bet yra 
daug gyvulių. kurių jis niekad ne- 
puola, kaip antai, dramblys, ragano- 
sis, laukinis šernas. Laukinius bulius, 


arba buivolus liūtas tik po sunkics 
ir pavojingos kovos įveikia Yra viena 
stirnų rūšis su nepaprastai ilgais ir 
smailiais ragais. Pasakojama, kad 
puoląs tokią. stirną liūtas kai kada 
pats save pasmeigia ant jos ragų. 

Yra daug ginčijamasi, kas yra 
stipresnis: liūtas ar tigras. Ne kertą 
žvėrynuose buvo tyčiomis suleidžia- 
ma imtis liūtą su tigru. Paaiškėjo, 
kad Indijos tigras yra stipresnis už 
Azijos liūtą, gyvenantį Arabijoj, Per- 
sijoj. Bet Afrikos, Sacharos liūtas 
yra stipresnis už patį pavojingiausią 
Bengalijos tigrą. Tas ir suprantama. 
Jei Azijos liūtas būtų tvirtesnis už 
tigrą, tai jis būtų tigrą išstūmęs iš 
Indijos. Iš kitcs pusės yra patirta, 
sakysim, kad Amuro upė yra siena 
tarp tigro ir Sibiro lokio. Lokys yra 
nuvaręs tigrą į pietinį Amuro krantą. 

Liūtai, kaip ir kiti dideli plėšrūs 
žvėrys, greitai naikinami. Ju skaičius 
nuolat mažėja. Todėl kai kur Afri- 
koj, sakysim, pietų Afrikoj, dideli 
plotai yra paskelbti rezervatais, kur 
draudžiama įeiti su šautuvu. Tuo 
būdu tikimasi liūtų veislę kuo ilgiau 
išlaikyti. Be to, žvėrynų ir cirkų 
reikalams yra įtaisytos liūtų termos, 
kur liūtai yra auginami, kaip nami- 
niai gyvuliai. Už suaugusį liūtą mo- 
kama lig 5000 auks. Bet vis dėlto 
liūtų gyvenimo dienos žemėj jau 
baigiasi. Po kokio šimto metu lau- 
kinių liūtų vargu ar jau bus. O dar 
paskiau liūtai visai išnyks žemėj ir 
virs tokiu pat pasakišku gyviu, kaip 
kad smakai. 

Sunies kalba. Iš naminių gy- 
vulių šuo, paprastai, laikomas suma- 
niausiu gyvuliu. Kai ką ima pagunda 


"jį laikyti protingu sutvėrimu, turinčiu 


žmogaus proto, tik mažiau už žmo- 
gų. Tačiau reikia labai atsargiai tvir- 
tinti, kad šuo veikia galvodamas. 
Tikslingai veikti gyvulys gali ir be 
proto, O iš omės arba kaip sakoma 
iš instinkto, t. y., prigimto jausmo. 
Tiesa, šuo yra labai jautrus ir jaus- 
mingas gyvulys, tuo atžvilgiu jis pra- 
lenkia žmogų. Pav., šuns džiaugsmo, 

skausmo, kentėjimų išreiškimai. Bet 
tas vis dėlto nerodo, kad jis turėtų 
proto. 

Šuo nesupranta kalbamo žodžio 
prasmės. Jis negali minčių sujungti. 
Kalba reikalinga mintimis išreikšti. 
Kadangi šuo nekalba, tad darome 
išvadą, kad jis nė galvoti negali. 

Savotišką kalbą šuo vis dėlto turi. 
Jo kalba yra judesių, gestų kalba. 
Tyčia ar netyčia daromais judesiais 
jis parodo savo mintis. Mintis taip 
pat reiškia ir garsais: loja, urzgia, 
cypia, kaukia ir t. t. Jis turi, taip 
sakant, ir tam tikrą „veido“ išraiška. 
Lūpų kampų etitraukimas, viršutinės 
lūpos pakėlimas laikomas šuns juo- 
ku. Viršutinę lūpą atviepus supran- 
tame šunį pykstant. 

Daugis tų šunų judesių yra įgimta. 
Kadangi šuo nesupranta mūsų kal- 
bos žodžių prasmės, jis mano, kad 
mes į jį kalbame judesiais, gestais. 
Kiekvienam žinoma, kaip nepapras- 
tai puikiai šuo moka stebėti. Jam 
apsimesti negalima. Jei šeimininkas 
nerimtai tepyksta, šuo nekreipia dė- 
mesio. Bet jei iš tiesų yra supykęs, 
užtenka vien žvilgterėti. Kadangi 
šuniui duodant įsakymą garsas ir 
judesys paprasta] tą patį reiškia, tad 
šitaip įsakinėjamas šuo su laiku 
supranta, ko iš jo norima. Suo ne- 
skiria svarbių dalykų nuo nesvarbių. 
Vadinas, ir judesiai, kuriais iš šuns 
ko nors reikalaujama, visuomet turi 
būti tokie pat vienodi. Nes to nesi- 
laikant, susukame šuniui galvą. 


Ką nors bloga padaręs šaukiamas 
šuo slepiasi. Bet tai daro ne dėl 
„sąžinės graužimo“, o bausmės veng- 
damas. Kad jam daugiau ar mažiau 
teks į kailį, jis aiškiai mato iš šei- 
mininko veido, slepiamų judesių, 
persikeitusio balso. Mat, jis nežmo- 
nišku savo akylumu pastebi ir men- 
kiausią savo šeimininko nuotaikos 
pasikeitimą. 

Banginis. Banginiai yra di- 
džiausieji šiais laikais gyviai žemė- 
je. Jie gyvena vandeny, nes sausu- 


moj nepajėgtų patys išlaikyti savo 
svorio. Banginis vandeny yra tas pat, 
kas dramblys sausumoj, tik banginis 


„ yra kelis kartus didesnis. Suaugusio 


banginio ilgis siekia lig 20 metrų, 
o kai kada ir daugiau. 

Banginis yra gyvenąs vandeny 
žinduolis, nes vaikus maitina pienu. 
Taip pat jis kvėpuoja plaučiais. Pa- 
sinėręs vandeny jis gali išbūti tik lig 
10 minučių, o paskiau turi vėl iš- 
kilti paviršiun atsikvėpti. Banginis 
gali nuplaukti per valandą apie 50 
kilometrų, vadinasi, lengvai pralenk:ų 
paprastą keleivinį traukinį. 

Maitinasi banginis tik mažyčiais 
vandens gyvūnėliais. Jo žiotys su- 
daro beveik trečdalį kūno ilgumo, 
taip kad į jaslengvai galėtų įplaukti 
maža valtis, bet praryti banginis 
vargu ar galėtų didelį obuolį, nes 
tiek siaura yra jo gerklė. Didelės 
žiotys banginiui reikalingos maistui 
ieškotis. Išsižiojęs, jis prisitraukia 
vandens, kurį paskiau išleidžia atgal 
pro dantis, ir snuky lieka tik maži 
jūrų gyvūnėliai, kuriuos ir suryja. 


Banginiai gyvena tik šaltose aši- 
galių sričių jūrose, tačiau nuklysta 
ir į kitas, šiltesnes vietas. Banginius 
medžioja dėl jų taukų, iš kurių. varo 
įvairius tepalus, ir dėl jų dantų, kw- 
rie duoda l+bai vertingą pramorėj 
kaulą. Tačiau dabar pagautą banginį 
sunaudoja visą lig paskutinio kilo- 
gramo, o seniau buvo tenkinamasi 
tik taukais ir dantimis. Seniau ban- 
ginių medžioklė buvo sunkus ir pa- 
vojingas dalykas, nes ilgai reikėdavo 
kamuotis, kol jį nugalabindavo. Da- 
bar medžiojimas yra visai nepavo- 
jingas, nes banginius šaudo patran- 
komis. Jš tam tikros patrankos pa- 
leidžiamas į banginį durklas, prie 
kurio yra pririštas stiprus lynas, kad 
sužeistas banginis nedingtų panėręs 
gilumoj, o kad jį būtų galima iš- 
traukti. Saunamas durklas yra labai 
savotiškas. Jame yra įtaisyta grana- 
ta, kuri sprogsta banginio kūne ir 
pagreitina jo mirtį. 


fi 

Galvosukių sprendimai: 


3 (111) Nr. 


Uždavinys. 

a 

DE 
[4] Legia KA 

|15 | |14| Sujungę skaitmenis linijomis, 
17| EIE [6 | A [12] gausime visai panašią kombina- 
HER 15| TAS [9 | tis ciją. 
|2] |? |š | 

[išl [10] 2) 
Uždavinys. 


Dvarininkas turėjo sumokėti 335,544 auksinus ir 31 skatiką. 


Uždavinys. 
Ą B 


Įrodė tuo budu, kad, kaip parodyta 


brėžinyje, įžambinė nėra tiesioji linija, bet 


nijų, kurias išmatavę gauname tokį pat ilgį, 


kokį sudaro kraštinės AB + BD. 
L 


C D 


LA 
Eo 
| | 
IE | susidedanti iš daugelio trumpų vingiuotų li- 
Iš 
ba 
a 


Uždavinys. Laisvai sprendžiamas. 


Uždavinys. 


VI=l 

4 (112) Nr. 


1. Uždavinys. Karavanas, uogynas, Naugardas. 


2. Uždavinys. Onytė turi metus ir 9 mėnesius, Jonukas — 3!/2 metų, 
Vladutė — 5 m. ir 3 mėnesius, Petriukas — 10!/a m. ir 
Verutė — 7 m. 
Uždavinys. 225 stačiakampiai. 
Uždavinys. Mokytojavo 40 metų. 


Uždavinys. Poezija 


D pm A p 


Visi trys draugai kartu atvyko į numatytą vietą. 


5 (113) Nr. 


1. Uždavinys. Šarka marga, varna pilka. 


Uždavinys. 


2. Uždavinys. 28 žingsniai. 
ő. Uždavinys. 


O 11 
000 
009 
2 0 
4. Uždavinys. 
2— I 7—V SEn CIR Eai: i OA E R a Al 
3— H 8 — VI 1 — XII 4— XI 3— M 8— VIII 
4—1II _ 9— VII 7— XIII 3—VI 4— IV 9—IX 
5— XI 1-— XII 6 — VII 2—V 5—V 
6—IV 9—X 5— VII 1—1 6— VI 
ô. Uždavinys. Siena — diena — viena. 
6. Uždavinys. Juosta. 


Konkurse dalyvavo: 


Aver<a Jonas (Musteika) — 3 t. 
Bublys B. (Vilnius) — 3. 
Boguševičius Kazys (Antalgė) — 34. 


Babkauskaitė Birutė (Vaitakiemis) — 12. 
Černiauskas Petras (Vardziukiemis) — 2. 
Kalesinskas Alfonsas (S. Ramonai) — 36. 
Karnilavičius Albertas (Magūnėliai) — 33. 


Krasauskas Adolius (Didžiasalis) — 12. 
Lapėnas Adomas (Rekučiai) — 33, 


Dovanas laimėjo: 


Markevičius Albinas (Punskas) — 2c. 
Malinauskas Albinas (Šlynakiemis) — 28. 
Molis Mykolas (Vilnius) — 3. 
Norkūnaitė Teklė (Juodgalviai) — 15. 
Norkūnaitė Stepa (Juodgalviai) — 15. 
Papšys Petras (Galalaukiai) — 2. 
eštokas Jonas (Rekučiai) — 33. 
Tertelis Vytautas (Vilnius) — 3. 
Zagorskas Adomas (Antalgė) — 34. 


Alf. Kalesinskas: „Svečiuose pas 40 tautų“ — M. Šalčiaus, K. Boguševičius: „Skru- 


zdėlytės Greitutės nuotykiai“—V. Tamulaičio. 


A. Markevičius: „Indėnų ir Farapų lizde“ — 


V. Viesebacho. B. Babkauskaitė: „Veiklioji katalikė“—G. Palau'o. A. Karnilavičius: „Tamo- 


šius Bekepuris“—K. Binkio. 
Dovanos galima atsiimti redakcijoj. 
tam bus nusiųsta. 


Kas panorės, kad redakcija nusiųstų paštu — 

Ko čia juoktis? 


Policininkas sugavo vagi, kuris klau- 
siamas, kaip vadinasi, iš karto pasakė 
svetimą vardą. 

— Kodėl pradžioje sakei ne savo var- 
dą? — klausia policininkas. 

— Todėl, ponuli, kad mane dar mažą 
tėvai mokė, sakydami: „Saugok, vaikeli, 
savo gerą vardą“, — pasiaiškino vagis. 


OJO) 


— Tėveli, jeigu aš neturtinga mergai- 
tė, tai kas mane ves! | 

—- Tavo mamytė taip pat neturtinga 
buvo, o aš ją vedžiau. 

— Taip, bet dabar kvailių nebėra. 


(OJO) 


Motina sako mažai dukrelei: 

— Maryt, uždaryk langą, matai juk, 
kad lija. 

— Aš būčiau senai uždariusi, jei bū- 
čiau žinojusi, kad tada nustos lyti, nes 
aš esu susitarusi su vaikais Žaisti, mūsų 
darželyje, — apgailestavo maža Marytė. 


OJO 


Mokytojas per lietuvių kalbos pamo- 
ką klausinėja gramatikos. 

— Aš prausiuos, tu prausies, jis prau- 
sias. Koks čia bus laikas, Vytuk? 

— Tai bus, turbūt, šeštadienio vaka- 
ras — atsakė mažas Joniukas. 


(OKO) 


Žmona barasi su vyru: 

— Man rodos, dabar tu norėtum, kad 
aš būčiau ištekėjusi už pirmojo savo su- 
žieduotinio. 

— Negražu būtų norėti, kad Dievas 
nekaltam žmogui protą atimtų. 


©9 


Redaktorius ir leidėjas Antanas Juknevičius. 


Jaunas rašytojas, sutikes kritiką, ku- 
ris išpeikė jo raštus, sako: 

— Tamsta sakai, kad mano knyga 
niekam netikus. Ką tamsta gali išmanyti 
apie knygas, juk tamsta nesi nė vienos 
knygos parašęs. 

— Tamsta, manau, nesi sudėjęs nė 
vieno kiaušinio, o tačiau lengvai atskiri 
gerą kiaušini nuo blogo, — tuoj susigavo 
kritikas. 


oe 


Parvažiavus Vinceliui iš mokyklos su 
dvejetukais, tėvas ėnė pavyzdžiais jam 
įrodinėti darbštumo reikalingumą: 

— Dabok, skruzdės tokie maži vaba- 
liukai, o tik dirba ir dirba, jokių pasilin- 
ksminimų režiro, o tau rūpi vien vaka- 
rėliai ir gegužinės. 

— Nesigirk jau, tėvai, su savo skruz- 
dėmis. Aš abejoju, ar jos tokios darbščios, 
kaip tau rodos. Kada tik aš būnu geguži- 
nėje, tai ir jų ten pilna. 


OJO) 


Joniukas užpyko ant savo jaunesnės 
sesutės Onytės ir sako: 

— Būtum tikra bezdžionė, tau tik uode- 
gos trūksta. 

— O tau trūksta tik ragų, tai būtum 
tikras asilas, — atkirto Onytė. 

— Ot, ir nepasisekė atsikirsti. Asilai 
visi be ragų, —pašiepė Joniukas sesutę. 

— Reiškia, tau nieko netrūksta,- pa- 
siteisino Onytė. 


OJO) 


Senelė ragina Juozelį eiti gultų ir 
sako: 

— Septynerių metų berniukai septintą 
valandą turi būti jau lovytėje ir saldžiai 
miegoti. 

— Jeigu visi turi eiti gulti tą valan- 
dą, kiek turi metų, tai tu, senele, niekuo- 
met negali atsigulti, nes septyniasdešimtos 
valandos niekuomet nebūna, — pasiaiški- 
no Juozelis. 


OJO 


— Bobute, ar tu pas mus pėščia 
atėjai? — klausia mažas anūkas. 

— Pėščia, mano vaikeli. 

— Vaje, o tėtė sakė, kad tave, bcbut, 
velnias atnešė, — nustebo vaikas. 


(OJO) 
(OLO) 


„RUCH“ spaustuvė Vilniuje. 


